
KAN OGSÅ STREJKE 


Sara Andersen fulgte og interviewede 
sygeplejerskerne på Rigshospitalet 
under hele sygeplejerskernes konflikt 
i 2008. Hun beskriver her, hvordan 
strejken satte spørgsmålstegn ved 
den måde, sygeplejerskerne opfattede 
hele deres situation, også den 
kulturelle underordning af kvinder og 
den maskuline dominans. 


Læs side 10 


RACISME 


FORKLÆDT SOM FORSVAR 
FOR YTRINGSFRIHED 


Da Jyllands-Posten som den første avis 
bragte Muhammed-tegningerne, forkla- 
rede de selv, at disse karikaturer havde 
til formål at vise muslimerne den ,hån, 
spot og latterliggørelse", de må finde 
sig i, naturligvis af hensyn til ytrings- 
friheden. Lars Henrik Carlskov kalder 
Jyllandspostens forsvar for ytrings- 
friheden ren og skær rascisme. 





Læs side 5 


MODSTAND 


MOD NEDSKÆRINGER 


Efter en periode med årlige 
nedskæringer i den offentlige sektor, 
svinger regeringen igen sparekniven. 
Denne gang skal der spares 31 
milliarder kroner før 2015, hvilket 
blandt andet skal ske ved at indføre 
nulvækst i den offentlige sektor. De 
nedskæringer betyder (endnu 
engang) velfærdsforringelser og 
mange flere fyringer af de i forvejen 
alt for hårdt pressede offentligt 
ansatte. 

»At de vil beskytte os, må være en vittighed. 
For os at se, er denne krig afgjort. Taleban er 
vinderne, og de forsøger at finde ud af, 
hvordan de kan komme ud med æren i 
behold." Sådan beskrev en af landsbyråds- 
medlemmerne fra Nad Ali i Helmand sine 
tanker for mig, da jeg vari Helmand i oktober 
måned. Han var en ud af et stort flertal af 
lokale i Helmand, som var overbeviste om, 
at det nu ikke handler om, hvem som vinder 
krigen, men at det er et spørgsmål om, 
hvornår Taleban tager over igen. 


Ifølge de lokales opfattelse er Nato-soldaterne så pressede, 
at hensynet til civil genopbygning og forebyggelse af civile 
tab er gledet fuldstændigt i baggrunden på trods af general 
Stanley McChrystals udmeldinger om, at kampen om de 
civiles gunst nu er det vigtigste. Det skal dog understreges, at 
generalen erklærede den nye strategi kort tid før min 
ankomst i Helmand, og at den nye strategi måske ikke var 
blevet iværksat endnu. 

På det tidspunkt var den storstilede offensiv,,Mushtarak" i 
Marjah endnu ikke iværksat, men pudsigt nok fik jeg ved et 
tilfælde lejlighed til at møde Marjahs landsbyråds- 
medlemmer. Landsbyråds-medlemmerne var mødt op i 
”Media-center', som er en fælles arbejdsplads for de fleste 
journalister i Helmand. De var rejst ind til Helmands 
provinshovedstad, Lashkargar, i håb om at den lokale presse 
ville give dem taletid, så de kunne fortælle om deres 
problemer. De fortalte samstemmende, at de følte sig 


Afghanistan-konference — 


DANMARK I KRIG 


NATO'S NEDERLAG 
- TALEBANS TILBAGEVENDEN 


terroriserede og chikanerede af Nato- og afghanske 
regeringssoldater. Soldaterne trængte ind i de lokales hjem 
og krænkede deres normer og ære og gjorde de lokale vrede. 
Næsten alle blev anklaget for at samarbejde med Taleban 
ifølge landsbyråds-medlemmerne. Der er ikke noget nyt og 
odiøst i Marjah-beboernes historie, som går igen i de fleste 
landsbyområder i det sydlige Afghanistan. Nato-soldaterne 
og regeringsstyrkerne kan ikke finde talebanerne og i 
frustrationen over deres mislykkede ambitioner, går det ofte 
ud over lokale, som ikke kan afvise at give talebanere husly 
ogmad af hensyn til deres egen sikkerhed. 

En lille detalje, som jeg efterfølgende har bidt mærke i, er, 
at Marjah i flere medier er blevet beskrevet som en uindtagelig 
Taleban-bastion, som Natos hær og Karzais tropper ikke 
kunne komme i nærheden af før ,, Operation Mushtarak", 
Landsbyråds-medlemmernes påstande på daværende 
tidspunkt står i skarp kontrast til meldingerne om, at 
koalitionen for første gang formåede at trænge ind i Marjah 
efter, ,Operation Mushtarak", Mine samtaler med Marjah- 
beboerne giver endnu mere næring til den opfattelse, som 
nogle eksperter har haft, at Marjah mere var et mediestunt 
end et stort nederlag for Taleban og et afgørende vendepunkt 
i krigen. 


Lokale kilder i Sydafghanistan fra vidt forskellige provinser 
fortæller alle den samme historie om, hvordan oprørerne 
driver gæk med Nato-soldaterne, som bliver tvunget til at 
bruge uproportionel magt for at få ram på deres 
modstandere. 

»Oprørerne sætter deres våben fast i træerne og angriber 
de udenlandske soldater. Så forlader de deres våben og 
blander sig med de civile. Når Nato-soldaterne angriber, ved 


GIV FREDEN EN CHANCE 


Lørdag den 20. marts holdt ”Nej til krig en Afghanistan- 
konference med deltagelse af ca. 60 mennesker. 
Konferencen var delt i to. En paneldebat om Obamas 
exitstrategi for Afghanistan og en diskussion under 
overskriften: ”Hvad har 8 års krig gjort ved Afghanistan 
og afghanerne? Og hvad foregår der i Helmand”? 


I paneldebatten holdt Holger K. Nielsen fra SE Frank Aaen 
fra Enhedslisten og Carsten Andersen fra 'Nej til krig” oplæg. 
Der var enighed om at sætte en slutdato for krigen. Holger 
K. Nielsen og SF mente senest 2015. Enhedslisten mente 2011 
og Nej til krig” mente 2010. 


Journalisterne Eva Arnvig og Nagieb Khaja samt dansk- 
afghaneren Nagib Roshan holdt også oplæg. 

Nagib Roshan forklarede, at afghanerne reelt havde været 
ikrigi32 år. De seneste otte år, hvor USA og NATO har besat 
Afghanistan, har kun forværret almindelige afghaneres liv. 
De hartre muligheder for at overleve: dyrke opium, Taleban 
eller flygte. Han mener, at USA og NATO begår samme fejl, 
som Sovjetunionen gjorde: nemlig at påtvinge afghanerne 
deres samfundssystem med våbenmagt. Det vil ingen 
afghanere acceptere, og derfor er de fælles om at gøre 
modstand mod besættelsesmagten. 


Eva Arnvig slog fast, at Afghanistan-krigen ikke handler 
om kvindefrigørelse og burkaer, men om penge og militær 
kontrol. Der er fundet enorme ressourcer i Afghanistans 
undergrund, olien fra Kaukasus skal ud gennem Afghanistan, 
og USA har bygget 44 baser i området. Karzai-regeringen 
kan ikke gøre noget ved korruptionen, fordi den er selv 
korrupt og helt afhængig af krigsforbryderne i den Nordlige 
Alliance og af USA. For nylig vedtog regeringen en lov, som 
giver amnesti for alle krigsforbrydelser begået før 2001. (Læs 
interviewet med Eva Arnvig andetsteds i denne avis). 


Eva Arnvig og 
Nagieb Khaja 
samt dansk- 
afghaneren 
Nagib Roshan 
holdt oplæg 


Nagieb Khaja, netop hjemvendt fra Helmand-provinsen, 
kunne fortælle, at den menige afghaner gav udtryk for, at 
besættelsesmagten gjorde mere skade end gavn, og at det 
var NATO-styrkerne og USA, som var skyld i de fleste civile 
tab ogikke, som vi hører ide danske medier, Taleban. Han 








deikke, at de angriber ubemandede våben," fortæller den 
unge butiksejer, Hamid, fra Nad Ali mig. Oprørerne har deres 
daglige gang i Hamid og hans naboers baghave, og de har 
derfor et indgående kendskab til, hvordan oprørerne 
opererer. 


Samtidigt fortæller de fleste lokale, at et stadigt stigende 
antal af lokale støtter op om oprørerne, fordi de er trætte af 
de udenlandske soldater massive luftangreb, som hele tiden 
koster flere af deres familiemedlemmer og bekendtes liv og 
levebrød. Modsat for 5-6 år siden, hvor de fleste oprørere 
var ideologiske talebanere, er det nu mere almindeligt, at det 
er lokale fra de selvsamme områder, hvor soldaterne har 
baser, som bekæmper dem. Oprøret har forankret sig mere 
ilokalsamfundet, og det skaber selvfølgelig flere gnidninger 
imellem Nato ogregeringshæren og de lokale, hvis sympati 
de skal vinde. 

Statistikkerne bliver ofte brugt i de vestlige medier som et 
pejlemærke for støtten til Taleban, men de er ofte misvisende 
af forskellige årsager. En af de seneste statistikker viste, at 
kun 10 procent af afghanerne støttede Taleban. Det blev 
tolket som positive tegn for de udenlandske soldater og den 
afghanske regering. Det er en stor misforståelse, for hvis de 
samme mennesker blev spurgt til deres holdning til den 
afghanske regering og Nato, ville der sandsynligvis også være 
max. 10 procents støtte. Valget for de lokale afghanere står 
ikke imellem den gode og den onde, men derimod det 
mindste af de to onder, og her er det i øjeblikket Taleban, 
som uden tvivl har førertrøjen. 





AF NAGIEB KHAJA, AFGHANSK JOURNALIST, NETOP HJEMVENDT FRA 
HELMAND 

forklarede, at 80 pct. af afghanerne lever i små landsbyer, 
hvor vestlige journalister sjældent kommer. Derfor er deres 
beretninger fra Afghanistan ikke retvisende. 


AF ALEN STEFANOVSKI OG LENE JUNKER 

Eva Arnvig 


AFGHANISTANS 
PROBLEMER KAN IKKE 
LØSES MILITÆRT 









Socialistisk Arbejderavis har talt med Eva Arnvig, 
der er journalist og jævnligt har været i 
Afghanistan siden 1991. Hun starter med at slå 
fast, at der ingen mulighed er for at NATO kan 
vinde i Afghanistan gennem en militær indsats. 
Og siger: ,,Det har jeg sagt fra dag ét. Efter 9 år 
er der ingenting, der har fået mig til at ændre 
det. Afghanistans problemer kan kun løses 
gennem forhandlinger.” 


Ifølge Eva Arnvig er Taleban kun en lille del af 
problemet. Ud over Taliban er der militser, som 
bekæmper NATO, fordi de ikke vil have dem til at 
blande sig i opiumshøsten. Der er også en meget 
stor gruppe, som bare ikke kan fordrage Vesten og 
Karzai og derfor vil have dem ud. Derudover er 
der de gamle krigsherrer, som vil bevare magten i 
deres område. Endelig er der pakistanske 
talebanere, derikke har noget med den afghanske 
Taleban-milits at gøre. Derfor mener Eva Arnvig, 
atselvhvis,,Taleban blevnedkæmpet, ville de andre 
stadig være tilbage." 


Som løsning i Afghanistan peger Eva Arnvig på 
en føderal stat som Schweiz eller USA, så de 
forskellige regioner i Afghanistan kan få udstrakt 
selvstyre. Regeringen i Kabul skal ifølge hende kun 
bestemme over udenrigspolitikken og lidt 
økonomi. Hun begrunder sit forsalg med at,,folki 
Mazar-e-Sharifi nord og Kandahar i syd er adskilt 
af en bjergkæde og har ikke noget tilfælles.” 


Begrundelsen for NATO's fortsatte offensiv er 
ifølge Eva Arnvig de 44 baser, som amerikanerne 
og NATO har fået i Afghanistan:,,Baserne betyder, 
at USA kan kontrollere alle atombærende magter 
i Centralasien. Videre grænser Afghanistan op til 
Iran," siger hun og fortsætter: ,,Karzai varetager 
USA's interesser. Før Karzai blev indsat som 
præsident, var han rådgiver for den amerikanske 
regering om den centralasiatiske olie og gas." Det 
er et af USA's mål med krigen i Afghanistan at få en 
rørledning fra Kirgisistan, så de kan få deli den 
centralasiatiske gas og olie. Endelig er der de 
enorme ressourcer, der ligger i Afghanistan, såsom 
kobber oguran ogandre ting, der ifølge Eva Arnvig 
har økonomisk interesse. 

»Når nogen siger, at Danmarks sikkerhed starter 











i Afghanistans bjerge, så er det jo fuldstændig 
galimatias. Dem, der borudei Afghanistans bjerge, 
har aldrig nogensinde drømt om attrue Danmark 
eller nogen som helst andre. Taleban er ligesom 
Dansk Folkeparti: de tænker kun på deres egen 
baghave. De haringen interesse i udlandet uden 
for Afghanistan," er Eva Arnvigs kommentar, da 
hun bliver spurgt om, om terrorisme er den reelle 
årsag til krigen i Afghanistan. 


Eva Arnvig mener heller ikke, at ønsket om at 
indføre demokrati kan være begrundelse for krigen 
i Afghanistan. ,,Det er et meget mere nært 
demokrati på visse punkter, end det vi har," siger 
Eva Arnvig og begrunder det med at: ,,Der er 
forskel på demokrati. Demokrati med ,,én mand, 
én stemme" er fuldstændigt umuligt at indføre på 
15 år. I Afghanistan har de en helt anden form 
for demokrati, hvor de er samlede inden for de- 
res klaner, og hvor alle stemmer bliver hørt in- 
den for klanerne. Hvis du har noget du vil, kan 
du tage det op med din klanleder en gang om 
ugen." Heller ikke ønsket om at give afghanske 
piger mulighed for at gå i skole giver Eva Arnvig 
meget for. Hun henviser til at 253 procent af USAs 
egen befolkning ikke kan læse og skrive. Og hun 
siger, at ,piger i Afghanistan begynder at lære 
fra de er 272 år. Det er bare en anden form for 
uddannelse. De lærer alt fra at lave mad og 
tænde op til at finde urter, som hjælper mod 
sygdom." Endelig peger hun på, at der hele ti- 
den har været skoler for et mindretal af pigerne, 
og at mange af drengene heller ikke går i skole. 


Opiumsdyrkningen er eksploderet, siden 
den vestligt støttede regering blev indsat. Eva 
Arnvig vurderer, at ca. 50 pct. af Afghanistans 
indtægter kommer fra opium. ,,Det er noget 
nyt. I 1998 forbød Mullah Omar opiums- 
dyrkningen, og i år 2000 var den nede på en 
tiendedel," siger hun og fortæller, at chefen for 
UNODEC, FN's narkotika-organisation, har vist 
billeder, hvor over 60 lastbiler med opium, med 
militær beskyttelse, kører over grænsen til Iran. 
»De amerikanske satellitter kan spotte en bryl- 
lupsfest og bombe den, derfor er det aparte, at 
deikke kan finde ud af at stoppe en narko-trans- 
port af de dimensioner," siger hun. 





JAKOB L. KROGH 

Det mener vi: | mener VI: 


KAMPEN MOD KRIG 






OG KAMPEN MOD 
NEDSKÆRINGER ER 
DEN SAMME 


»Danmark og de øvrige vestlige lande er sammen med 
de afghanske styrker ved at vinde kampen mod Taleban 
i Afghanistan", udtalte forsvarsminister, Gitte Lillelund 
Bech, d. 16. marts i år. Denne påstand er langt fra 
sandheden. 





| slutningen af februar oversteg det amerikanske tabstal 1.000 soldater, 
mens antallet af danske dræbte er hurtigt på vej mod de 40. Realiteten 
er, aa NATO og Danmark taber, og det eneste rigtige er, at trække alle 
NATOsoldater ud nu. 


Krigen har enorme civile omkostninger. Forsvarets Auditørkorps har 
undersøgt 12 sager med 24 civile dræbte på grund af danske 
kamphandlinger siden juli 2006. Dansk Institut for Militærstudier har 
opgjort antallet af civile tab i 2009 på grund af kamphandlinger udført 
af NATO eller den afghanske hær til 596, heraf størstedelen ved 
luftangreb. 


Hærens Konstabel- og Korporalforening har for nylig offentligt gjort en 
undersøgelse, der viser at 281 soldater, der har været udsendt til 
Afghanistan, Irak eller Balkan, har forsøgt selvmord.177 mere end en 
gang. Den samme undersøgelse viser, at 251 af de soldater, der har 
forsøgt selvmord, er blevet skilt, efter de er kommet tilbage til Danmark 
og mange har ikke kontakt til deres børn. Derfor er den eneste måde at 
støtte både de danske soldater og den afghanske civilbefolkning at 
kræve de danske soldater hjem nu! 


Krigen har ikke bare omkostninger for dem, der deltager i den. 
Forsvarskommandoen vurderer, at krigen i Afghanistan kostede mere 
end én milliard kroner i 2009. En stigning på 52 procent. Massefyringerne 
på hospitalerne blev gennemført for at spare ca. én milliard kroner. 
Hvorfor ikke bruge penge på at helbrede syge i stedet for at dræbe 
raske? 


Politikerne vil bruge 15 milliarder på 30 kamp fly til kommende krige. 
Velvidende, at luftangreb dræber langt de fleste civile. Pengene kunne 
bruges på 48.543.690 hjemmeplejebesøg. Men så mange ældre er 
der slet ikke. Derfor ville der være rigeligt penge til også at rette op på 
andre dele af velfærdsstaten eller at investere i vindmøller eller anden 
vedvarende energi. 


En herskende klasse, der er ved at tabe en imperialistisk krig, er en 
sårbar herskende klasse; især hvis der er et socialistisk parti, der kan 
kombinere kampen mod krigen med kampen på hjemmefronten. Det 
kunne bolchevikkerne med parolen om fred, brød og jord. Derfor kunne 
de med en revolution stoppe den russiske deltagelse i 1. Verdenskrig. 
En revolution er sandsynligvis ikke nødvendig for at stoppe krigen i 
Afghanistan, men det er nødvendigt at kombinere kravet om fred med 
kravet om velfærd. Både for at kunne stoppe krigen og samtidig være 
med til at sikre velfærden. 

Den nyliberalistiske kur for folkeskolen har 
betydet ensretning, centralisering og 
bureaukratisering. Og hvis det står til Lars 
Løkke Rasmussen, er der mere af samme 
skuffe i vente: stopprøver i 2. klasse og 
offentliggørelse af resultaterne fra de 
nationale test er nogle af ønskerne på 
statsministerens liste 


Den nyliberalistiske udsugning af den offentlige velfærd 
har haft store konsekvenser for folkeskolen. Sager med 
forældre, der samler ind til nye skolebøger eller til at dække 
skolens budgetunderskud, er symptomer på, hvor galt det 
står til. Regeringens,,ambitiøse" mål for skolen står iskærende 
kontrast til virkeligheden ude på skolerne, hvor bygninger 
forfalder, lærere bliver syge og nedslidte, og der mangler 
ressourcer til undervisningsmateriale, efteruddannelse, 
specialundervisning og undervisningstimer. Således viser tal 
fra UNI-C, det danske IT-center for uddannelse og forskning, 
at 22 pct. af eleverne efter 9. klasse end ikke har fået det 
fastlagte minimumstimetal! 

Samtidig med den økonomiske udsultning har folkeskolen 
de sidste 10 år oplevet en ren flodbølge af nyliberalistisk 
test- og styringslogik, som har haft store konsekvenser: flere 
eksamener, obligatoriske tests, skriftlige elevplaner, kanon, 
bindende trinmål for fagene og en ny, indsnævret 
formålsparagraf i Folkeskoleloven er nogle af de væsentlige 
ændringer. 

Ingen uddannelsesforskning peger på, at central styring 
og testning fører til bedre elevresultater. Regeringens tiltag 
er udelukkende ideologisk baserede. De obligatoriske 
nationale tests viser meget klart, hvad test-logikken går ud 
på. 

Erfaringer med offentlige obligatoriske test og ranking af 
skoler, især fra England, peger på, at paratviden og 
udenadslære og såkaldt,,teaching for the test" — dvs. at der 
undervises i testens indhold frem for bredere i faget— skubber 
udvikling af kreativitet, samarbejde, kritisk stillingtagen og 
anvendelse af det lærte til side. Da regeringen fremlagde 
sine ændringer for Folkeskoleloven i 2006, kommenterede 
Danmarks Lærerforening: ,,Foreningen er stærkt kritisk 
overfor ændringerne, der er udtryk for et stærkt forældet 


Kritisk Pædagogisk Netværk 


NEJ TIL LØKKES SORTE SKOLE 


Regeringen 
er godt i gang 
med at 
bombe 
folkeskolen 
årtier tilbage 

skolesyn, som bygger på kontrol og ensretning. Det vil give 
skolen dårligere mulighed for at styrke fagligheden. Al 
forskning viser, at fagligheden vil indsnævres mod det, der 
bliver målt og kontrolleret til skade for den enkelte elev og 
det danske samfund." 

Regeringens argumenter for det uhyrligt dyre testsystem 
er, at testene er et pædagogisk redskab, som vil give lærere 
mulighed for at sikre, at også svage elever lærer at læse. Test 
som pædagogisk redskab er imidlertid ikke noget nyt, men 
anvendes af de fleste lærere i dag. Det er altså ikke viden om 
den enkelte elevs mangler, som lærerne har brug for, men i 
højere grad viden om — og ressourcer til — at forbedre 
undervisningen for alle elever. Tænk, hvis de 110 millio- 
ner, som testene indtil nu er løbet op i, var brugt på efter- 
uddannelse, undervisningsmaterialer og undervisnings- 











miljø! 

Testene er også dybt problematiske i forhold til elevernes 
trivsel og motivation for at lære, fordi fagligt svage elever 
påføres endnu et nederlag i skolen, men passer som fod i 
hose til den nyliberale hyldest af ulighed og elitetænkning. 

Når regeringen poster millioneri de nationale test, er det 
præcist fordi testene er skræddersyet til indholdsstyring i 
skolen. Skoler og lærere skal føle sig presset til at indrette 
undervisningen, så de bedste mulige testresultater opnås. 
Statsministerens ønske om offentliggørelse af den enkelte 
skoles resultat viser helt klart, at obligatoriske test er tænkt 
som redskaber til central styring, ikke pædagogisk udvikling. 





NINA HOLM JENSEN 


- ET BUD PÅ ET MODSVAR TIL NYLIBERALISMEN 


Kritisk Pædagogisk Netværk (KPN) er en organisering af 
pædagogisk personale, studerende på pædagogseminarier 
og studerende og forskere fra det pædagogiske felt på 
universiteterne. 


Arbejdere i velfærdsstaten mærker hver dag den brutalisering 
af deres arbejdsforhold, som har intensiveret de sidste 20 år, 
og især under den nuværende, borgerlige regering. Det er 
dels en oplevelse af at skulle løbe hurtigere og af at have 
færre hænder til det samme arbejde. Det er samtidig en 
oplevelse af, at have mistet den konstruktive indflydelse på 
eget arbejde. Hverdagen kontrolleres med evaluering, tests 
og dokumentation; ledelsesredskaber fra den private sektor, 
som bygger på mistillid til arbejderne, og som nu ses i den 
offentlige sektor. De nedskæringer som venter foran os, 
betyder et endnu mere brutalt arbejdsliv. Et faktum, som 
allerede i dag ses, ikke bare i den enkelte arbejders arbejdsliv, 
men også i relationen mellem velfærdsarbejderne og 
brugerne. Ældre, der ikke får tilfredsstillende pleje, børn, der 
græder mere, og som bliver skældt mere ud, elever, som i 
højere grad bliver tabt på gulvet og får nederlag i skolen, 
nederlag som vil plage dem resten af livet. Dette er 
konsekvensen af den nyliberale omformning af 
velfærdsstaten. 


Modstand nytter 


Da pædagoger i København i 2007 lavede en boykotaktion 
mod sprogtestning af alle Sårige børn, var den så effektiv, at 
den fik taget sprogtesten af bordet. Detvar en vigtig sejer for 
alle, som mener, at børnehaven ikke skal ligne skolen til 
forveksling. Det er en sejr for alle os, som mener, at det er 
vigtigt, at det er de pædagogiske arbejdere og børnene, og 
ikke staten med dens profitorienterede rationale, der skal 
bestemme hvordan vores børns hverdag skal seud i de første 
vigtige år af deres liv. 


For at kunne fastholde værdigheden som mennesker, og for 
at kunne fastholde, at der også på lidt længere sigt 
overhovedet er noget, som hedder pædagogisk faglighed, 
bliver vi nødt til at organisere os. Vi bliver nødt til at samle de 
kritiske, pædagogiske tænkere både fra forskningsverdenen 
og fra praksis for at fastholde vores idealer. Pædagogikken 
er nemlig under pres fra mange sider. 

For at kunne forsvare arbejdsforhold i det praktiske arbejde 
er det nødvendigt, at vi udfordrer arbejdergivernes ret til at 
lede og fordele arbejdet. Det gør vi i de store strejker, som 
nogle gang fejer hen over institutionerne, men vi skal også 
have aktivitet imellem de store kampe. Vi skal udnytte, at vi 


som netværk ikke er bundet af de samme begrænsninger 
som fagforeningerne er. Vi kan stå i spidsen for civile 
ulydighedsaktioner, vi kan kaste grus i deres test og 
skoletænkning. KPN er ikke en konkurrent til den faglige 
organisering. Vi skal tværtimod være en uddybning og et 
sted at gøre sig klar tilden næste strejke eller blokade. Vi vil 
udnytte tiden imellem til at forøge chancen for, at vi vinder. 


Jeg mener, at KPN er et godt bud på en moderne, faglig 
organisering, men vi skal hele tiden huske, at have 
perspektivet om sejr og vores modstanders styrke i 
baghovedet, når vi planlægger for fremtiden. Derfor vi skal 
have et mål om at bygge et netværk, der ikke begrænser sig 
tildet pædagogiske område men søger at bygge på tværs at 
de traditionelle, faglige skæl. Det skal vi gøre, dels fordi alle 
andre faggrupper i den offentlige sektor oplever den samme 
ødelæggelse af deres faglighed, som pædagogfaget gør, og 
dels fordi vi ikke kan vinde over nyliberalismen alene. 





JESPER JUUL MIKKELSEN 


KAMPEN MOD RACISME 

NAT SES Fe ONE 


SEJR FOR TYSKE ANTI-FASGISTER 


I midten af februar lykkedes det for tyske anti-fascister at 
stoppe en nazistisk march i byen Dresden. 


Den største nazi-march i Europa med deltagelse af 5-6.000 
nazister fra hele Europa var indkaldt for at mindes ofrene 
for de allieredes bombning af byen for 65 år siden i 1945. 
Tyske nazister har i de sidste 12 år misbrugt denne 
begivenhed til at samles i stort tal for at fremme deres 
propaganda. 

Sidste år samlede nazisterne deres hidtil største march 
med næsten 7.000 deltagere. 

De var istand til at gennemføre marchen, fordi kun små 
grupper af anti-fascister mødte op med det erklærede mål 
at forhindre nazi-marchen. De store politiske partier havde 
organiseret en moddemonstration langt væk fra nazisternes 
rute. 

Efter dette nederlag blev koalitionen,,Dresden Nazifrei" 
dannet. En koalition bestående af folk fra autonome kredse, 
partierne Die Linke og Die Grunen, fagforeninger samt det 
socialdemokratiske parti, SPD, samledes for at udarbejde en 
strategi for at bremse nazisterne. 

Efter en række konferencer enedes man om en strategi, 
hvor fredelige masse-blokader skulle stoppe nazi-marchen. 

Politiet svarede med at kriminalisere,,Dresden Nazifrei", 
Kaoalitionens plakater blev erklæret ulovlige, fordi de 
opfordrede til at gennemføre ,,ulovlige" blokader. Men 
politiets forsøg på at afvæbne modstanden mod nazi- 
marchen satte fokus på den anti-fascistiske mobilisering, 





15.000 antidacister blokerede nazi-demonstration i den tyske 
by Dresden 


aktivister den bidende vinterkulde og samledes de steder, 
hvor blokaderne skulle gennemføres. Kl. 11 var der samlet 
mellem 10.000 og 15.000 mennesker på fire blokader. 
Nazisterne var reelt spærret inde og kunne ikke komme ud 
på march-ruten. 

Det kom til en del konfrontationer mellem politiet og 
rasende nazister, men resultatet blev, at kl. 17 begyndte 
nazisterne at forlade byen. 

Entalskvinde for,,Dresden Nazifrei", Lena Roth, udtalte til 
pressen: 


Tidligere år har politiet slået hårdt ned på anti-fascistiske 
mod-demonstranter for at forsvare den ret, som selvnazister 
angiveligt har til at samles og demonstrere. 

Men ilyset af anti-fascisternes overbevisende overtal måtte 
Dresdens politimester i år anlægge en ny fortolkning af 
spørgsmålet om ,ret". Han opfandt begrebet 
»proportionalitet" med henvisning til, at nazisterne var klart 
iundertal, og at politiet derfor skulle have grebet til massiv 
vold for at sikre nazisterne mulighed for at marchere. Det 
mente han ikke var rimeligt. 

Den vigtigste sejr for anti-fascisterne — ud over at stoppe 
nazi-marchen — er, at man har brudt mange års dødvande i 
kampenmod nazisterne. Tidligere har modstanden været 
splittetidem, der kun ønskederene meningstilkendegivelser 
og at appellere til politikerne om at ,,gøre noget", dvs. 
illegalisere nazisterne, samt små autonome grupper, der har 
udstillet venstrefløjens afmagt gennem deres desperate 
forsøg på at sabotere nazi-marcherne. 

De autonomes udstilling af venstrefløjens afmagt har 
resulteret i, at færre og færre gennem de senere år er mødt 
op til protesterne mod nazi-marchen i Dresden, og atmani 
stadig mindre grad har været i stand til at forstyrre, endsige 
forhindre, nazi-marcherne. 

I år lykkedes det med ideen om fredelige masse-blokader 
at bygge bro mellem forskellige grupper af anti-fascister og 
dermed overbevise selv en politimester om, at det er 
nazisterne — ikke anti-fascisterne — der udgør det egentlige 
problem. 


som begyndte at tage fart. 


Om morgenen d. 13. februar trodsede flere tusinde 


RACISME FORKLÆDT SOM 
FORSVAR FOR YTRINGSFRIHED 






Så er danske politikere og medier igen 
ved at falde over hinanden for at omfavne 
ytringsfriheden. 


Den aktuelle anledning er dagbladet 
Politikens undskyldning til de muslimer, der 
har opfattet genoptrykningen af 
Muhammed-karikaturerne som et angreb 
på dem som gruppe. 

Jyllands-Posten, der var den første avis 
til at bringe tegningerne, forklarede selv, at 
disse karikaturer havde til formål at vise 
muslimerne den ,,hån, spot og latter- 
liggørelse", de må finde sigi, naturligvis af 
hensyn til ytringsfriheden. 

Tankegangen går igen hos Lars Hede- 
gaard og det såkaldte Trykkefrihedsselskab, 
hvor kampen for ytringsfrihed foregår med 
argumenter om, at muslimske fædre 
voldtager deres døtre. På samme måde 
hævdede den hollandske politiker Gert 
Wilders, at hans dybtracistiske film,,Fitna" 
var et indlæg i debatten om ytringsfrihed. 


Ytringsfrihed for hvem? 


Påstande om forsvar for ytringsfrihed spiller 
således en iøjnefaldende rolle i de seneste 
års anti-muslimske kampagne. 

Problemet med den nuværende 
diskussion er dog også, at medierne og 
politikerne taler om ytringsfrihed på et 
abstrakt plan, hvor der fokuseres på 
demokrati versus diktatur og ytringsfrihed 
som modsætning til censur. 

Bag dette lurer den liberale myte om, at 


- Det er for første gang lykkedes os at standse den største 


nazi-march i Europa. 





Lars Hedegaard argumenter i ytringsfrihedens 
navn for, at muslimske fædre voldtager deres 
døtre 


når alle har den samme juridiske rettighed 
(f.eks. til at ytre sig), har de også i praksis 
lige muligheder for at bruge denne 
rettighed. 

På papiret har både du og jeg og 
milliardæren den samme formelle ,ret" til 
at købe en tv-station eller avis. 

Men uden for de juridiske paragraffers 
verden eksisterer denne mulighed netop 
kun for milliardæren. Sociale grupper med 
lav indkomst har derfor dårligere adgang 
tilmedierne end rigere mennesker. 

Danmark er i høj grad et klassesamfund, 
også med hensyn til ytringsfrihed. Dette 
problem forstærkes yderligere af de stadig 
mere ulige ejerforhold og den stigende 
monopolisering inden for mediebranchen. 

Ingen af de store medier ligger politisk til 
venstre for midten, selvom halvdelen af 
befolkningen gør det. Undersøgelser har da 
også dokumenteret, at venstreorienterede 
partier får mindre medieomtale, end deres 
stemmeandel berettiger til. 





Åt kalde en spade 
for en spade 


Historisk set er kampen for ytringsfrihed 
ogandre demokratiske rettigheder blevet 
ført fra neden, af fattige og undertrykte 
grupper, mod de rige og magtfulde. I 
Danmark især af arbejdernes, bøndernes 
og husmændenes organisationer. 

Altså præcis det modsatte af den 
nuværende diskussion om ytringsfrihed, 
der bruges af indflydelsesrige personer og 
grupper som påskud til racistisk hetz mod 
en lille minoritet uden samme lette adgang 
til medierne og med dårligere jobs, 
uddannelser, boliger og mere arbejdsløshed 
end gennemsnittet. 

Så når f.eks. Villy Søvndal kritiserer 
Politiken for at sætte ytringsfriheden ,,til 
forhandling", fjerner det fokus fra det 
egentlige problem. Hvis det lyder som 
racisme og fungerer som racisme, bør vi 
kalde det racisme. Kun på den måde kan vi 
komme i offensiven mod racismen og de 
politikere og grupper, der profiterer på den. 





LARS HENRIK CARLSKOV 


MARTIN JOHANSEN 


Privat ledelsesstil 
hæmmer 
ytringsfriheden i 
det offentlige 


Hver tredje offentligt ansatte frygter 
repressalier, hvis hun offentligt kritiserer 
de ansvarlige politikere, og hver anden 
frygter de negative konsekvenser ved 
at gå til offentligheden med kritik af den 
administrative ledelse. 

Endnu flere vil fremover vil frygte 
repressalier på grund af den 
»virksomhedsgørelse”, som den offent- 
lige sektor gennemgår. 

Privat ledelsesstil, kaldet New Public 
Management, har sendt de offentligt 
ansattes ytringsfrihed på retur. Selvom 
de ansatte har loven på deres side, 
kritiseres de gang på gang for deres 
udtalelser. 

Den øgede fokus på konkurrence og 
branding i de offentlige institutioner gør, 
at de i højere grad forsøger at kon- 
trollere, hvad deres ansatte må sige. 
Dermed fristes forvaltningsledelserne til 
at reagere negativt over for med- 
arbejdere, der kommer frem med kritik. 
Det er et demokratisk problem. 

»Hvis ingen udtaler sig kritisk om 
deres eget område i det offentlige, 
kommer der til at mangle kvalificerede 
indlæg i den offentlige debat," udtaler 
Tina Marlene Hansen,  fælles- 
tillidsrepræsentant i LFS og forsætter: 
»Det er ikke mindst problematisk, fordi 
de politiske beslutningstagere ville have 
gavn af, at ansatte med indsigt kommer 
frem med konstruktive kritiske bidrag 
til, hvordan tingene kunne gøres 
anderledes." 

ØKONOMISK KRISE 


KRISELØSNINGER 


I fjernsynet taler de om, at nu vender økonomien. Der er 
optimisme i de danske virksomheder, og økonomerne spår 
vækst. Det er desværre ikke den virkelighed, de arbejdsløse 
mærker. Tværtimod så vokser antallet af arbejdsløse. Og 
bag de optimistiske udtalelser til offentligheden, bliver 
krisen stadig dybere. 


Et af de første steder, krisen mærkes i stor stil, er på de 
offentlige budgetter. Udgifterne vokser til dagpenge, 
kontanthjælp og ikke mindst bankpakker. Samtidig bliver 
indtægterne færre, fordi skattegrundlaget svækkes, og det 
forstærkes af regeringens skattelettelser. I krisetider bliver 
der kamp om, hvor statens penge skal kanaliseres hen. 

Den borgerlige regering har et klart mål om dels at beskære 
udgifterne til den fælles velfærd ved at påtvinge kommunerne 
besparelser på op til31 milliarder kroner. Dels vil de borgerlige 
omfordele, så flest mulige af skattekronerne havner i dei 
forvejen mest velhavendes lommer. Enten direkte via 
skattelettelser eller indirekte via privatiseringer, 
sundhedsfradrag, erhvervsstøtte osv. 


Socialdemokraterne og SF har lovet, at de vil sætte gangi 
systemet, blandt andet ved atinvestere i det offentlige, ved 
at bryde statens veto overfor kommunale 
budgetoverskridelser og ved at indføre en symbolsk 
millionærskat. Hverken SF eller Socialdemokraterne har haft 
en alternativ tilgang til krisen, og begge partier har stemt for 
Bankpakke 1 ogerhvervsstøtte. SF lancerede i slutningen af 
2008 en stor plan til 65 milliarder kroner for energirigtigt 
byggeri af skoler, sygehuse m.v... Socialdemokraterne og 
Enhedslisten har støttet planen, men det erikke længere en 
central del af en ny regering. 

Enhedslisten har i flere omgange kommet med konkrete 
forslag til at imødegå krisen. Dels ved at forhøje 
understøttelsen og dels ved at foreslå massive investeringer 
i offentlige byggerier og klimatiltag. Hensigten er at skabe 
bedre velfærd og skaffe folk i arbejde. Enhedslisten har 
yderligere peget på stærkere styring og regulering af 
finansmarkederne, samt nationalisering af lukningstruede 
virksomheder og tilbagetagning af privatiserede, kommunale 
opgaver. 


I en tid, hvor der kæmpes på ord om kriseløsninger, er 
Enhedslistens forslag de indlysende rigtige, hvis vi ser på, 
hvad der gavner de danske arbejdere. Men bag forslagene 
fra Enhedslisten og S-SF ligger også en forestilling om, at 





massive offentlige investeringer er en medicin, der kan kurere 
den kapitalistiske krise. Ideen er, at virksomhedernes 
overproduktion løser sig selv, mens det offentlige holder liv 
i velfærd og arbejderklasse via offentlige investeringer og 
heraf medfølgende jobskabelse. 


Det grundlæggende problematiske i denne tankegang er, 
at den forudsætter, at kapitalismens krise kan løses via 
offentligt forbrug og tilpasning af den private produktion. 
Den første del er formuleret allerede i 1930'erne af Keynes, 
som i modsætning til liberalisterne ikke mente, at markedet 
kan løse alt. Til en vis grad kan offentlige investeringer afbøde 
effekten af krisen, fordi arbejderklassens forbrug ikke 
beskæres så kraftigt og dermed kan holde nogle hjul i gang. 
Men det var ikke Keynes” økonomiske politik, som vendte 
krisen i 1930'erne til voldsom økonomisk vækst fra 1945- 
1973. Det var derimod den grusomme 2. verdenskrig, der 
enten smadrede store dele af produktionsapparatet eller 
omdannede det til effektive samlebånd for krigsmateriel. 
Siden har det vist sig, at offentlige investeringer og jobskabelse 
kan afbøde kriser, men ikke løse dem. 


Den anden forestilling på venstrefløjen er, at krisen alene 
skyldes overproduktion, og dermed kan løses ved at 
begrænse produktionen; fx ved at flytte den til offentlige 
opgaver. Men krisens årsager stikker endnu dybere. Marx 
analyserede allerede på sin tid, at kriserne var et udtryk 
for profitratens tendens til fald. Det betyder, at der bliver 
investeret stadig flere penge i teknologi og maskiner, 
mens det menneskelige arbejde fylder stadig mindre. 
Hermed skabes der mindre profit, fordi det kun er 
menneskets arbejde som skaber merværdi. 
Dette grundlæggende forhold har ført til krise 
på krise gennem kapitalismens historie, og 
det er også den vigtigste grundforklaring på 
den nuværende. 


Bruger man Danmark som eksempel, 
så er et udtryk for dette den stadigt 
faldende vækst i 
arbejdsproduktiviteten. Fra 5.7%i 
perioden 1967-1973, 3,5 % i 1974- 
1979, 2,9 % i 1980-1987, 1,7% i 
1994-2000, 0,4 % i 2001-2007. 
Trods de på overfladen enorme 
profitter og en stadigt stigende 


Det islandske Nej var et nej til at 


omsætning, så dækker det over en faldende profitrate. Og 
det er her, forklaringen skal findes på, at kapitalen har søgt at 
maksimere sine penge via finansmarkederne fremfor de 
produktive markeder. Og det eri denne erkendelse at vi skal 
forstå at kapitalismens krise langt fra er overstået og dermed 
vores trængsler kun begyndt. 


Naturligvis er offentlige investeringer i velfærd, byggeri og 
klimajob vigtige for os alle og ikke mindst for de, som er 
blevet arbejdsløse. Men vi skal ikke nære illusioner om, at 
det løser krisen. 































JAKOB NERUP 


Krisens årsager stikker dybt. Marx 

analyserede allerede på sin tid, at kriserne 

var et udtryk for profitratens tendens til fald. 

Det betyder, at der bliver investeret stadigt flere 
penge i teknologi og maskiner, mens det menneske- 
lige arbejde fylder stadig mindre. 


93% af islændingene sagde klart nej til 
at betale de 28 milliarder + renter 
tilbage, som den britiske og hollandske 
regering kræver. 


betale for bankernes spekulationer 


Den 6. marts afviste islændingene en tilbagebetalings- 
aftale på et lån, de ikke havde taget. Med overvældende 
93% siger de klart nej til at betale en de 28 milliarder + 
renter tilbage, som den britiske og hollandske regering 
kræver. Beløbet udgør halvdelen af Islands samlede BNP. 

Det er forståeligt, at den islandske befolkning afviser at 
betale for bankernes inkompetence og det kapitalistiske 
systems uplanlagte kaosøkonomi, der altid forsøger at lade 
almindelige mennesker betale, når det går galt. Dog er 
kampen næppe vundet endnu, da den islandske regering 
fortsat er i forhandlinger om betingelserne for lånet — hvis 
den skal vindes, er det vigtigt, at befolkningen ikke finder sig 
i at skulle betale med deres velfærd og derfor afsætter 
regeringen, hvis den ikke retter ind efter folkeafstemningen. 
Islændingens ønske var ikke at betale lidt mindre i rente, 
men ikke at betale for et lån, de aldrig havde taget. 

I oktober 2008 gik Island fra at være verdens sjetterigeste 
land pr. indbygger til at være på kanten af et statsbankerot. I 
årtiet op til krakket havde Island været et nyliberalt 
eksperiment med frit spil for det private erhvervsliv og 
minimal velfærd til det brede flertal af befolkningen. Den 
ulighed, som nyliberalismen førte med sig, betød blandt 


andet, atislandske kvinder kun fik 64,5 procent af, hvad en 
islandskmand fiki løn. 

Den nyliberale vækst stoppede med Icesaves fallit, der 
var den afgørende brik for den islandske økonomis fald. 
Icesaves endeligt betød en kædereaktion, hvor bankaktier i 
almindelighed blev værdiløse, firmaer gik fallit på stribe, 40% 
af befolkningen kunne ikke længere betale deres husleje, og 
tusinder af pensionister mistede deres livsopsparing. Dette 
forårsagede masseopstanden. Den 24. oktober nedlagde de 
islandske kvinder arbejdet med krav om lige løn. Dette skete 
med islandsk LO i spidsen, og demonstrationen samlede 
50.000 deltagere i et land med 325.000 indbyggere. I andre 
tilfælde gik almindelige mennesker gik på gaden, selvom dette 
medførte kampe med politiet. At almindelige mennesker 
selv tog ansvar for situationen, med kollektiv, civil ulydighed, 
betød den siddende regerings afgang og dannelsen af en 
centrum-venstre regering bestående af Socialdemokraterne 
og de Venstre-grønne, der er venskabsparti med 
Enhedslisten. Nu skal denne regering tvinges til at lytte efter 
befolkningen med samme metoder. 





JONATHAN HØJGAARD JENSEN 

I Grækenland har vi set de hidtil største ere 

MODSTAND MOD 





Efter en periode med årlige nedskæringer i den offentlige 
sektor, svinger regeringen igen sparekniven. Denne gang 
skal der spares 31 milliarder kroner før 2015, hvilket 
blandt andet skal ske ved at indføre nulvækst i den 
offentlige sektor. De nedskæringer betyder (endnu engang) 
velfærdsforringelser og mange flere fyringer af de i 
forvejen alt for hårdt pressede offentligt ansatte. 


Angrebene på den offentlige sektor foregår ikke kun i 
Danmark-— over hele Europa sker der systematiske angreb 
på velfærden og på de offentligt ansatte. 

Nedskæringer handler om prioriteringer. Og når regeringer 
selv får lov at prioritere, er det som regel ikke bedre velfærd, 
der står øverst på ønskelisten. Når VKO vil spare på vores 
velfærd igen, og siger, at det er udtryk for økonomisk 
ansvarlighed, er det løgn; det er VKO der prioriterer, og som 
sædvanligt trækker arbejderne det korteste strå. 

Forskellige landes regeringer smider mange milliarder 
kroner efter banker og virksomheder, så snart de er i 
problemer, ofrer milliarder kroner på imperialistiske krige, 
og alene i år koster VKOs asociale skattelettelser 54 milliarder 
kroner. 


Nu står regeringerne så med regningen for en krise, som 
skal betales. Den regning har de tænkt sig at sende til dem, 
som fik mindst ud af opsvinget: arbejderklassen. 

Derfor skal græske arbejdere bøde for kapitalisternes krise 
ved at gå ned i løn, betale højere skat og få forringet deres 
velfærd. Derfor vil Portugals socialistiske regering fastfryse 
lønnen for offentligt ansatte, selvom de har haft 
reallønnedgang siden 2000. Derfor vil man i Irland skære de 
offentligt ansattes løn med 20 %, lave skattestigninger og 
velfærdsforringelser. Og derfor vil Løkke og co. skære ned 


NEDSKÆRINGER 


på vores velfærd igen. 

Men det er ikke ,,kun" offentligt ansattes arbejde, 
arbejdsforhold, løn og velfærden generelt, det går ud over. 
Også de privat ansatte bliver presset, hvilket viser sig i de 
historisk dårlige resultater fra overenskomstforhandlingerne. 
Ogi at chefen for Den Europæiske Bank siger, at grækerne 
har så høje lønninger, at det går ud over landets 
konkurrenceevne, selvom grækerne allerede har en af de 
laveste levestandarter i Europa. 

Ikke bare vores velfærd, men også både de offentligt og 
privat ansatte er under pres. Det sker ikke kun i Danmark, 
det sker overalt. Arbejderklassen er under angreb, og derfor 
må den komme med et stærkt, kollektivt modsvar. 


Kampen mod EUs, regeringernes, bankernes og 
arbejdsgivernes offensiv er allerede begyndt. I Grækenland 
har der ud over tre generalstrejker været strejkebølger og 
store demonstrationer. I Island har befolkningen stemt nej 
tilat betale regningen for bankernes krise. I Finland strejkede 
havnearbejderne i forbindelse med 
overenskomstforhandlingerne og lammede al eksport og 
produktionen på visse fabrikker i to uger. Finsk industris 
sammenslutning har beregnet, at strejken har kostet omkring 
110millioner euro pr. døgn i etland, som er utroligt afhængig 
af eksport fra havne. 

Kapitalisterne er afhængige af vores arbejdskraft. Ved at 
strejke har vi magten til at tage kontrol over hele 
produktionen, og fratage kapitalisterne deres magt. Den 
herskende klasse er bange for os. Og hvis de tror, vi vil betale 
for deres krise, tager de fejl. 

monopol står for fald! 


Ingen kan kræve monopol på et stykke arbejde, 
som de i årevis har været elendige til at passe. 
Og hvis arbejdet er vigtigt, bør selv de uduelige 
styre deres fagchauvinisme, bide skammen i sig 
og acceptere, at mere kompetente eller 
ressourcestærke kræfter løser opgaven. 


Politiet har da også på flere områder accepteret, 
at andre udfører politiopgaver. Et eksempel er 
dørmænd og udsmidere, der nyder en nærmest 
kollegial opbakning i politikorpset, der erkender, 
at de ikke har ressourcer til at styre nattelivet 
alene. Dørmænd strutter derfor ikke blot af 
hormoner, men også af den selvtillid, der opstår, 
når man på forhånd ved, at man kan slippe godt 
fra det meste. 

På samme måde accepterer politiet også, at 
butiksdetektiver og vagter bekæmper butikstyveri, 
eller at vagt- og sikkerhedsfirmaer beskytter 
virksomheder og private hjem mod indbrud. 


Det kan derfor undre, at PET, Politiets Efterretnings- 
tjeneste, har kastet sig frådende over en gruppe 
venstreorienterede, der bliver beskyldt for en ,pri- 
vat efterretningsvirksomhed", som skulle være ret- 
tet mod højreradikale grupper. 


Politiet har nemlig ikke særlig stor succes med 
selv at bekæmpe højreradikales og nynazisters 
vold og hærværk. For eksempel lykkedes det ikke 
politiet at anholde en eneste i efteråret 2008, da 
10-15 nynazister fra White Pride overfaldt og 
kvæstede talsmanden for Antiracistisk Netværk, 
Peter Hegner Bonfils, i Århus. Politiet blev ellers 
hurtigt tilkaldt og afbrød overfaldet. 


Talrige andre tilfælde af nazivold og hærværk er 
heller ikke opklaret, ligesom politiet aldrig har 
fundet gerningsmanden til attentatet i 1992, hvor 
en bombe sprang i Internationale Socialisters 
københavnske kontor i Søllerødgade og dræbte 
Henrik Christensen. 


Politiet kunne altså godt have brug for en 
hjælpende hånd, når det gælder om at bekæmpe 
højrefløjsterror. Selvom politiet er meget lidt 
effektivt til højrefløjsbekæmpelse, så er langt flere 
højreradikale dømt for vold mod venstreorienterede 
end omvendt, og det siger både en del om vold- 
ens omfang, og hvor den politisk er placeret henne. 
Der er sandsynligvis flere dørmænd, som er dømt 
for vold mod kunder, end venstreorienterede, der 
er dømt for vold mod højreradikale. 

Alligevel er PET gået amok mod venstreorienterede, 
som PET mener, har holdt øje med nynazister og 
højreradikale. En venstreorienteret er varetægts- 
fængslet og sigtet efter strenge terrorparagraffer. 


Det kan også undre, at PET tager sagen så 
alvorligt, da den slags ikke plejer at give særlig 
hårde domme. Sidste år blev en højreorienteret 
politiassistent dømt for at have misbrugt sit 
embede, fordi han havde lavet sit eget private 
kartotek over venstreorienterede. Politiassistenten 
fik blot 30 dages betinget fængsel og en bøde 
på 3.000 kr. 

Den 8. marts mødtes ca. 120 
arbejdsløse fra byggefagene for at 
diskutere, hvordan politikerne 
kunne presses til at gøre noget ved 
arbejdsløsheden. På mødet blev 
formuleret en række krav til en ny 
regering. Blandt andet at klima 
investeringer bliver sat i gang ved 
hjælp af statsgaranterede lån, og 
at skattestoppet bliver fjernet for at 
muliggøre offentlige investeringer. 


Det blev også vedtaget, at 
anbefalede et nej til det fremlagte 
overenskomstforlig, fordi , 
kædeansvaret og 50 % reglen for 
HK'ere ikke er beskrevet med én 


sætning", som det hed i en udtagelse 
fra mødet. 


Stemningen på mødet var god, og 
der blev diskuteret opbygning af 
lokale arbejdsløshedsklubber. Jesper 
Jakobsen, der er arbejdsløs murer fra 
Vejle, fortalte, at de dér har en 
arbejdsløshedsklub, hvor de mødes 
hver anden uge og snakker om 
tingene. 

Jesper var kommet, fordi han 
mente, det var nødvendigt at gøre 
noget ved det og det kræver at man 
samles fra hele landet. ,,Det er for at 
råbe politikerne, og vores egen 
fagforening for den sagdes skyld, op", 


siger han og fortsætter ,,jo flere 
mennesker vi bliver, jo flere er vi til 
atråbe op." 


For Jesper Jakobsen er kravet om 
kædeansvar i overenskomsterne helt 
centralt. Samtidig synes han, at den 
måde, arbejdsløse bliver behandlet 
på, er helt uacceptabelt. Han 
fortæller om en murer fra Vejle, der 
var blevet påtvunget at komme i 
erhvervspraktik, som murer i 
Odense. ,,Det ville han simpelthen 
ikke, for det var løntrykkeri på 
højeste plan. Heldigvis lykkes det 3fi 
Vejle at stoppe det. 





JAKOB KROGH 


DANISH CROWN FYRER FOR AT 
SIKRE MILLIARDOVERSKUD 


Danish Crown fyrede d. 22. marts 
850 medarbejdere, og en del af 
produktionen flyttes til Tyskland. 
På Danish Crowns tyske slagteri i 
Oldenburg underbetales arbej- 
derne. I januar kom det frem, at 32 
rumænere kun havde fået 20 
kroner i timen for natarbejde, 
selvom de var lovet omkring 50 
kroner. 


I den forbindelse udtalte 
tillidsmandskollegiet i Danish Crown: 
»Vi kan ikke stiltiende se til, mens 
Danish Crown med den ene hånd 
udnytter underbetalt arbejdskraft i 
udlandet, og med den anden 
forsøger at presse os ned i løn. Vel og 
mærke med den slet skjulte trussel, 
at hvis vi ikke makker ret, så ryger 
vores job til udlandet og bliver 
overtaget af blandt andet rumænsk 
arbejdskraft.” 

Danish Crown fyrer organiserede 
arbejdere for at flytte produktionen, 
så de kan udnytte uorganiseret, 
Østeuropæisk arbejdskraft. 
Begrundelsen gav Danish Crowns 
administrerende direktør, Kjeld 
Johannesen, ved offentliggørelsen af 


det seneste årsregnskab. Han sagde: 
»Viharnedlagt ti danske afdelinger 
og har afskediget 2600 medarbejdere, 
og de seneste tiltag er kun en del af 
det arbejde, der i disse måneder 
foretages for at sikre reduktion af 
omkostningerne i selskabet og for at 
kunne præsentere et troværdigt og 
konkurrencedygtigt budget for 2009/ 
10. I sidste regnskab havde Danish 
Crown et overskud på 996 millioner. 
En væsentlig del af dette overskud 
kom fra de slagterier, som Danish 
Crown nu vil lukke. Danish Crowns 
massefyringer af overskudsgivende 
slagteriarbejdere er uacceptable, og 
hvis ikke Danish Crown vil drive 
slagterieri Danmark, må staten tage 
over. 





JAKOB KROGH 


Fyret fra Tyrolit 


Toke Kjer er en af de 10 
medarbejdere fra Tyrolits lager, 
der blev fyret i slutningen af 
marts. Om hvorfor han blev 
fyret, siger han: ,, Vi er et 
datterselskab af Swarovski 
Crystal, der håndterer diamanter 
og krystalproduktion rundt om i 
verden, så vi har egentligt et 
rimelig stærkt, økonomisk 
bagland, men det betyder også, 
at vi er et aktieejerfirma, så der 
sidder nogle aktionærer rundt 
omkring, som gerne vil se sorte 
tal på bundlinjen, og det er det, 
det bunder i. Det, der sker nu, er, 
at vi bliver outsourcet.” 


Tyrolits lager håndterer 
slibeværktøjer til byggeriet. På 
grund af den økonomiske krise 
og den hårde vinter har de ikke 
haft meget at lave. Alligevel siger 
Toke: ,,Swarovski er er et 
milliardfortagende, derfor kan 
jegikke forstå, at man ikke satser 
på at holde produktionen inden 
for egne rækker." 

KLIMALØSNINGER 





Nogle gange er der et skær af ,,urealisme" 
over diskussionerne om, hvordan klima- 
kampen skal fortsætte efter topmødet i 
København. 


Når topmødet i december bøjede i neon, at verdens 
magthaverne ikke vil gøre noget som helst seriøst—ja, så er 
der behov for kreativ tænkning. 

Urealismen kommer ind, når man kigger på kontrasten 
mellem den enorme udfordring, vi står over for, og så en del 
af de løsninger, der kommer frem i debatten. 


Ja tak til reklamer 


Tag fx et forslag, der arbejdes på blandt nogle af de aktive fra 
KlimaForum0o9:,Ja tak til reklamer", I stedet for et skilt på 
postkassen, hvis vi ikke vil have reklamer, så skal de der vil 
have reklamer sætte et skilt på postkassen, og vi andre kan 
så slippe for besværet. 

Forslaget blev også stillet til det ,,Klima-DM", som 
regeringen og en række større virksomheder afholdt op til 
klimatopmødet. Og det er med i Københavns Kommunes 
»Affaldsplan 2012", 

Forslaget er i sig selv værd at støtte. Reklamer er 
spildproduktion. De mindsker verdens skovarealer endnu 
hurtigere, end de ellers ville. Affaldsmængden fra milliarder 
af reklamer er enorm. 

Hvis forslaget blev gennemført, ville det nok mindske 
reklamemængden. Men vil det gøre ret meget for klimaet? 

Der er et problem her: Lige som en række lignende forslag, 
så vil det gøre en forskel. Men desværre kun en meget lille 
forskel. 

Det samme gælder forslag som at plante x antal tusinde 
træer — hvad enten det er velmenende NGO'ere, der tager 

initiativet, eller det er kyniske storkoncerner, der køber aflad 
for deres CO2-udledning ved at plante træer i Uganda. 


Strukturelle forandringer 


Problemet er ikke kun, at det ikke gør en stor nok forskel. Et 
større problem er, at det peger i den forkerte retning. 

Det absolut vigtigste klimakrav i et land som Danmark er 
omstilling af selve energiforsyningen fra kraftværker baseret 
på kul, olie og gas til forsyning baseret på vedvarende energi: 
Vindmølleparker, solfanger-anlæg osv. Uden omstilling af 
energiforsyningen vil alt andet være dråber i havet. 

Denæstvigtigste er: 

- omstilling af trafik og transport fra privat til kollektiv 
transport: Langt flere, langt bedre og langt billigere busser 
og tog. 

- bygningsrenovering så både boliger og erhvervsbyggeri 
bliver langt mere energieffektive. Krav til at nybyggeri skal 
være CO2-neutralt. 

Andre vigtige krav er mere effektiv energiudnyttelse og 
indgreb mod landbrugets anvendelse af kunstgødning. 

Problemet er, at alle de vigtigste krav er strukturelle. De 
kræver massive investeringer og er desuden et indgreb i 
storkapitalens frie råderet over samfundets ressourcer. 


Små skridt har også ret 


Et krav som ,Ja tak til reklamer" peger i den forkert retning. 
fordi det ikke peger på de nødvendige, strukturelle løsninger. 
Når Byggefagenes Samvirke i København stiller krav om 
25.000 klimajobs til boligrenovering, så er det ikke hele 
løsningen. Men det peger i den rigtige retning. 
En kampagne for forbud mod indenrigsflyvningi Danmark 
er heller ikke nok, men det ville pege i den rigtige retning. 

Det samme gælder kampagner mod havnetunneler i 
København og Århus eller en ny Limfjordsbro i Aalborg/ 
Nørresundby. Eller bilfri zoner i de store bycentre, hvor 
transporten i stedet blev varetaget af eldreven, billig, kollektiv 
trafik. 


Bevægelse 


Hvorfor bliver et forslag som ,Ja tak til reklamer" ikke straks 
skudt ned i et forum af seriøse klimaaktivister? 

Jeg tror det hænger sammen med kontrasten mellem de 
store tiltag, der er nødvendige, stillet over for hvad der virker 
realistisk at slås for her og nu. 

Miljøbevægelserne har ikke vundet nogle betydelige sejre 
de sidste mange år. Derfor er det svært at tro på, at vi kan 
vinde. Og så kommer de små og,,symbolske" krav frem. 

Vi har brug for reelle sejre. Byggefagenes krav om 25.000 
klimajobs vil være en reel sejr, hvis den vindes. Stop for 
havnetunnelerne eller forbud mod indenrigsflyvning 
ligeledes. 

Det vil være sejre, som kan bygge op til større kampe. Og 
det er krav, som vil have en reel chance for en bredere folkelig 
opbakning. Derfor er kravene,,realistiske", 

Deteneste,, urealistiske" er, hvis man tror, at de kan vindes 
uden en massiv, folkelig bevægelse. Men det gælder for 
klimakampen som helhed. 

Socialister bør støtte ethvert krav, som peger i den rigtige 
retning — også selv om de ikke hver for sig er hele løsningen. 
Men vi bør samtidig sige, at det ikke er lige meget, hvad vi 
bruger kampagnekræfter på. Vi skal holde kikkerten fast på 
de nødvendige — og dermed store og strukturelle — 
forandringer. 





JØRN ANDERSEN 


KLIMAGÆLD OG GLOBAL RETFÆRDIGHED 


Det skuffende COP15 topmøde er efterhånden overstået 
for længst, spørgsmålene er endnu ubesvarede, og den så 
højt besungede handling er totalt udeblevet. Klimagæld 
er et af de væsentligste elementer i en retfærdig fordeling 
af den globale opvarmnings byrder og en del af løsningen 
på den globale opvarmning. 


Klimakrisen er resultatet af det globale nords virke i de 
forgangende hundrede til to hundrede år. Det kræver ikke 
hverken den store indsigt eller talmagi at indse, at den 
kapitalistiske industri, centreret primært i Europa og USA, 
står for den langt den største udledning af CO2 og forurening 
af havene, landjorden og atmosfæren. Dermed er det glo- 
bale Nord også ansvarlig for langt hovedparten af konse- 
kvenserne af den globale opvarmning. Konsekvenser, 
hvis omfang og ødelæggelsespotentiale vi kun svært kan 
forestille os. Temperatur- og vandstandsstigninger, 
ørkenspredning, faldende nedbørsmængder og forskyd- 
ninger i økosystemet vil først slå igennem og samtidig 
forvolde mest ødelæggelse i u-landende, lavtliggende 
område og områderne tæt på ækvator; altså det globale 
Syd. 

Det er et faktum, at det globale Nords industri, og dertil- 
hørende rigdom, har tilføjet det globle Syd stor skade. 


Både materielt og menneskeligt. Klimagæld er en kom- 
pensation for denne skade, men også mere til. Den skal 
sikre, at lande bliver i stand til bedre at ruste sig mod 
fremtidige konsekvenser af klimaforandringerne. Samt at u- 
landes udvikling kommer til at gå retning af en 
samfundsstruktur, der ikke som i nord, er baseret på for- 
urenende industri, men er baseret på bæredygtighed og 
vedvarende energi. 


Hykleri 


Som det var at forvente, anerkendte det globale Nord ikke 
kravene om at acceptere klimagælden, en gæld, som ifølge 
Mellemfolkeligt Samvirke beløber sig til noget i retning 
af 1.000 milliarder kroner hvert år efter 2020. En meget 
stor sum penge, men hvis man lægger USAs og Europas 
forsvarsbudgetter sammen med de summer, der blev 
brugt på at holde finansverdens synkende skude oven 
vande, overgår dette de 1000 milliarder med flere læng- 
der. Men som bekendt endte COP15 i en rungende fia- 
sko, og klimagælden blev ikke anerkendt med henvisning 
til, at det var man ikke parat til at betale, og man kunne 
heller ikke enes om fordelingen af det samlede beløb. 


Danmarks andel af klimagælden ligger på 6 milliarder 
kroner, hvilket er lige over /4 af forsvarsbudgettet på 21 
milliarder kroner årligt. Netop retfærdighed er nøglen til 
dette spørgsmål, for det udstiller det globale Nords le- 
dere. På den ene side taler de om at udbrede demokrati 
og ret, og på den anden side anerkender de ikke fattige 
landes ret til erstatning for den vold, der er udøvet på 
dem. Militær og bankpakker opretholder kapitalens magt 
og profitabilitet, derfor prioriteres det over retfærdig løs- 
ninger på den globale opvarmning. 


Hvor ansvaret skal placeres 


Når politikerne påpeger det urimelige i, at deres 
skatteborgere skal betale klimagælden, har de fuldsætning 
ret. Klimagælden skal ikke betales af de fattige i den rige 
del afverden men af derigei den rige del af verden. Deter 
dem, der har levet i luksus, fløjet i privatfly og varmet 
enorme villaer op. De har pengene, det er bare at tage 
dem. Vi må derfor stå fast og som borgere i det globale 
Nord insistere på, at klimagælden skal betales af de kapi- 
talister, der er blevet rige på at udbytte os og udlede CO2. 





ROBERT LANGE 

Konflikten: Et kort rids 


D. 16. april 2008 gik Sundhedskartellet og Fag 
og Arbejde (FOA) i strejke, siden fulgte 
pædagogerne i BUPL trop og nedlagde 
arbejdet 19. maj. Strejken, som varen af de 
mest omfattende inden for den offentlige 
sektor nogensinde, var startet. Over 75.000 
offentlige ansatte giki strejke over hele landet. 

Dansk Sygeplejeråds (DSR) oprindelige 
krav var en lønforhøjelse på 15 % og 
nedsættelse af en ligelønskommission, og 
heraf udsprang hovedparolen,,Ligeløn — det 
handler om vilje", Danske Regioner afslog 
kravet og ville ikke give mere end de 12,8 %, 
som resten af den offentlige sektor havde 
accepteret. 

For første gang var alle sygeplejersker i 
hele landet udtaget til strejke, og det blev 
den længste og mest omfattende strejke i 
sygeplejerskernes historie. Sundheds- 
kartellets strejke betød i alt 372.516 aflyste 
operationer, heraf 141.456 i Hovedstaden. 
Trods massive rygter om et politisk indgreb 
undlod politikerne at gribe ind, og strejken 
varede frem til d.13. juni 2008, hvor der blev 
indgået forlig på 13,3 %, altså 0,5 % mere. 


NDA SES TES ONE) 


Pæne piger kan ikke strejke 


Mange sygeplejersker havde ikke strejket før. 
De havde en ide om, at de var for'pæne'. Det 
var mænd, der kunne strejke. ,,Typiske 
mandefag" blev beskrevet som dem, der 
kunne stille krav og konflikte. Kvinder var 
mere ”pussenussede' 

Påtrods af at sygeplejerskerne stod midti 
en strejke, holdt mange af dem fast i, at de 
ikke kunne strejke. Den opfattelse blev dog 
udfordret i praksis. Strejken kom til at betyde, 
at de brød med det pæne, og aktionerne 
resulterede i en øget bevidsthed og stolthed 
om deres værd. 

Sygeplejerskerne ville ikke længere 
acceptere deres rolle som pæne piger. De 
krævede at blive anerkendt. Bl.a. udtalte én 
afdem 


»Pludselig kan man se, jamen det jeg går 
og gør, det haren helt anden værdi. Det skal 
værdsættes, det skal anerkendes, og der skal 
løn på. Og det er utroligt, hvad der er af 
kommentarer fra patienterne, altså hvor de 
roser, ikke bare 'de er søde sygeplejersker, 
for det kan være ligegyldigt. Men at man er 
dygtige sygeplejersker, til det arbejde man 
gør." 


Radikalisering 


4-5 uger inde i konflikten oplevedes en 
ændring i diskussionerne blandt sygeplej- 
erskerne. Forhandlingerne var brudt 
sammen for anden gang, og sygeplejerskerne 
kom ikke nærmere på at opnå deres krav. 
Frustrationen voksede, der blev stillet 
spørgsmålstegn ved strategien og rejst 
forslag om mere radikale kampskridt. 
Kravene udviklede sig fra de umiddelbare 
krav om de 15% til en generel utilfredshed 
med det eksisterende system og en søgen 
efter et alternativ. Ét markant forslag, som 
viste radikaliseringen blandt sygeplejer- 
skerne, var forslaget om deponering af 
autorisationerne. Diskussionen var startet 
ude på afdelingerne og i uformelle netværk 
blandt sygeplejerskerne. Deponeringen blev 
aldrig iværksat, men diskussionen om mere 
kollektive kampskridt fortsatte. 
Frustrationen og afmagtsfølelsen var 
udbredt blandt sygeplejerskerne. Flere 
udtrykte nærmest desperation over fx ikke 
at måtte sige deres arbejde op, idet kollektiv 
opsigelse ville være et kollektivt kampskridt. 
Diskussionen blev udvidet til at være en 
diskussion om, hvorfor man ikke opsagde 
hovedaftalen. Diskussionen holdt ved længe 

Sara Andersen fulgte og interviewede sygeplejerskerne på 
Rigshospitalet under hele sygeplejerskernes konflikt i 2008. Hun 
beskriver her, hvordan strejken satte spørgsmålstegn ved den 
måde, sygeplejerskerne opfattede hele deres situation, også den 
kulturelle underordning af kvinder og den maskuline 


dominans. 


og blev blandt andet holdt i live for at fange 
mediernes opmærksomhed, da disse ikke 
længere var interesseret i at dække 
ligelønsdans og cykelture. Detvar nødvendigt 
at,,rasle med sablerne". 

Men på mange måder var sygeplejer- 
skerne stadigvæk pæne piger, hvilket betød, 
at der på en og samme tid blev diskuteret 
deponering af autorisationer og opsigelse af 
hovedaftalen, mens der samtidig blev sejlet 
kanalrundfart med blomster og sunget og 
danset ligelønsdans på Rådhuspladsen. 

Sygeplejerskerne blev også i høj grad af 
andre positioneret som pæne piger og 
mange sad med en følelse af ikke at kunne 
bryde med det billede. Én af dem sagde: 


»Vifikjo ikke noget imod os. Vi stod jo på 
gader, vi råbte og vi skreg, og vi har udsat 
400.000 operationer og undersøgelser, og vi 
er stadig ”Ej, vi erjo sådan nogle pæne piger. 
Så jeg har det sådan lidt, hvad er det, vi kan 
gøre? Kan vi farve kitlerne sorte, smide 
makeuppen eller hvad?" 


Magtesløshed, den danske 
model og pressionsmidler 


Overenskomstforhandlingerne foregik 
mellem DSR og Danske Regioner (DR), som 
blevitalesat som arbejdsgiverne. 

Men DR havde fået fastlagt et lønloft på 12,8 
% af regionernes Lønnings- og Takstnævn. 
Det betød, at DSR ikke stod over for de reelle 
forhandlere. På den anden side bad DSR også 
politikerne om at blande sig udenom af 


respekt for den danske model. 

Der kom som bekendt aldrig et regerings- 
indgreb, og Folketinget gik på sommerferie 
under konflikten. 

Det stillede sygeplejerskerne i et dilemma: 
Hvad var deres pressionsmiddel? Når 
sygeplejerskerne nedlægger arbejdet, er det 
ikke sådan, at en arbejdsgiver som sådan taber 
penge. 

Sygeplejerskernes eneste pressionsmiddel 
for at holde regeringen fra at gribe ind var 
befolkningens støtte, og derfor opførte de 
sig'pænt'; men hvordan kunne de så presse 
politikerne/regeringen til at imødekomme 
deres krav? De strejkende kvinders mulig- 
hedsrum var begrænset, og det fik flere af 
dem til at stille spørgsmålstegn ved 
strejkeretten i det offentlige. 

På nogle måder blev strejken begrænset 
af, at sygeplejerskerne var så afhængige af 
befolkningens opbakning. De turde ikke tage 
radikale kampskridt, men samtidig kom de 
ikke nærmere deres mål. 

Når de derfor aldrig rigtig kom ud over de 
pæne aktioner”, og når DSR agiterede for at 
det skulle være pænt, er deti sig selvikke et 
udtryk for kvindeundertrykkelse. 

Det er mere et eksempel på, at sygeplej- 
erskernes konflikt ikke foregik i et tomrum, 
men inden for en ramme i det kapitalistiske 
samfund (som fx aftalemodellen), der 
begrænsede dem. 


Kvindekamp, fagkamp eller? 


DSRs fokus på egne medlemmer og 
italesættelsen af deres interesser som 


anderledes end andre faggruppers betød 
en splittelse mellem fagforeningerne — og 
dermed en svækkelse af kampen. 

At rejse kravet om ligeløn som én 
faggruppe og ikke som en del af en kvinde- 
og klassekamp svækkede kampen for ligeløn 
og dermed også opgøret mod den mere 
generelle kvindeundertrykkelse. 


I "m a changed woman 


Forliget kom bag på de fleste og skabte en 
del frustration blandt sygeplejerskerne. 
Mange følte, at de var blevet hægtet af, da 
forliget pludselig blev indgået i al 
hemmelighed. Én af sygeplejerskerne fortalte 
umiddelbart efter forliget, at 


»Vi havde haft en rigtig god dialog, og den 
der frustration var blevet vendt til: ok, så 
planlægger vi en aktion til efterfølgende 
tirsdag. Der var rigtig god energi i det, og vi 
fiklavet aktion og knoklet løs og købte ting 
og sager. Så gik vi hjem og sagde, vi ses på 
mandag. Så mødtes vi ikke siden, så var det 
bare slut, og vi kunne ikke engang forberede 
os på, at nu var det slut, og nu skulle vi ikke 
se hinanden mere eller kunne følge op. Det 
var rigtig, rigtig mærkeligt". 


Hvis man kun kiggede på det konkrete 
resultat af strejken (0,5 %) som indikator på, 
om strejken skabte en udfordring af 
ligestilling mellem kønnene eller ej, så ville 
svaret være tvetydigt. 

Men der kom mange andre ting ud af 
konflikten. Konflikten havde gjort syge- 
plejerskerne mere politiske. Som en af dem 
sagde: 


»Dybest set er konflikt for at få nogle flere 
penge. Men så fordi, jo længere konflikten 
varede, jo flere ting kom der med ind, også 
fordi viikke syntes, at vi blevanerkendt, fordi 
vi løb panden mod en mur. Der var ikke 
nogen, der ville høre, og pludselig kan man 
se, der er nogen forbindelser til alt muligt 
andet. Vi blev mere politiske under 
konflikten. De synspunkter og holdninger, vi 
havde i starten, udviklede sig under 
konflikten.” 


Sygeplejerskerne havde oplevet sig selv og 
hinanden gøre ting, de ellers aldrig havde 
troet. De havde en oplevelse af at have gjort 
en forskel, og strejken indgød en stolthed. 

Strejken havde fået dem til at sætte 
spørgsmålstegn ved ting, de tidligere havde 
taget for givet. 

Flere af dem gav udtryk for, at selvom det 
var en hård omgang, var de alligevel glade 
for, at den havde varet så længe, fordi det 
havde skabt mulighed for at diskutere ting, 
som de ikke snakkede om til hverdag, også 
på tværs af afdelinger og de andre hospitaler. 

Strejken betød på den måde andet og mere 
end 0,5 % mere i lønningsposen. Det betød 
en øget bevidsthed og det betød, at de 
strejkende sygeplejersker pludselig satte 
spørgsmålstegn ved deres situation. 


Artiklen bygger på et speciale om- 
handlende overenskomststrejken i 2008. 


KAMPEN PÅ ARBEJDSPLADSERNE 

Mange tusinde funktionærer fra HK må stadigvæk leve med, at overenskomsten ikke gælder for dem på grund af at 


50 %-reglen ikke blev fjernet. 


HVORFOR BLEV 
OVERENSKOMSTERNE 
SÅ DÅRLIGE? 








Det elendigste overenskomstresultat i mands 
minde! Sådan er der mange, der kommenterer 
udfaldet af dette års overenskomstforhandlinger 
på det private område. 


Alle de væsentlige overenskomstkrav er enten 
blevet tilsidesat eller udhulet i en sådan grad, at 
champagnepropperne må springe blandt 
arbejdsgiverne. 

Topforhandlerne ved årets 
overenskomstforhandling har været Thorkild 
Jensen fra Dansk Metal og Børge Frederiksen fra 
3F Thorkild Jensen er i en sådan grad sovset ind i 
samarbejdet med arbejdsgiverne, at man kan have 
svært ved at se og høre, at han skulle repræsentere 
arbejdernes side. Når han åbner munden, lyder det 
til, at arbejdsgivernes ve og vel ligger ham mere på 
sinde end arbejdernes. 


Hvad blev så det magre resultat? 


e Intet reelt værn mod social dumping. Det vil 
stadigvæk være muligt at omgå danske 
overenskomstvilkår for udenlandsk arbejdskraft. 

e Intet reelt gennembrud for ligeløn. At der nu 
bliver aftalt oprettelse af et ligelønsnævn er ren 
glasur, når derikke samtidigt pålægges den enkelte 
arbejdsgiver på grundlag af kønsopdelte 
lønstatistikker at dokumentere, at der ikke finder 
forskelsbehandlingsted. 

e Skifteholdsarbejderne blev atter engang skoldet. 
Natarbejderne vil få at vide, hvordan de bedre kan 
sove, når de kommer hjem fra arbejde. 
Arbejdsgiverne får vetoret, så de kan forhindre, at 
skifteholdsarbejdere kan konvertere skifteholds- 
tillæg til frihed. 

e Forhøjelserne af overenskomstens satser er så 
små, at de næppe kan følge med den almindelige 
prisudvikling. 

e Mange tusinder af funktionærer fra HK må 








stadigvæk leve med, at overenskomsten ikke gælder 
for dem, på grund af at 50 %-reglen ikke blev fjernet. 
Det betyder blandt andet, at de ikke har samme 
barselsrettigheder som andre, at deikke har barnets 
første sygedag, at de ikke har feriefridage og at de 
ikke får arbejdsmarkedspension. 


Det mest positive man kan sige om overens- 
komstresultatet er, at overenskomstperioden er sat 
ned tilto år. 

Hvorfor er det gået så galt? Presset har simpelthen 
ikke været stor nok på topforhandlerne. Krisen har 
gjort sit til at svække kampgejsten. Den stigende 
arbejdsløshed og massefyringer har virket 
passiviserende. Alt for mange bøjer nakken og 
håber, at deres arbejdsplads bliver reddet, frem for 
at gå i offensiv for at få gennemført krav der batter 
noget. 

Der er intet mærkeligt i, at arbejdsgiverne 
forsøger at vælte krisens byrder over på arbejdernes 
skuldre. Det ses på mange arbejdspladser, hvor 
ansatte bliver udsat for krav om lønnedgang og i 
det hele taget forringede forhold. 

Men det bider sig selvi halen. Sætter man lønnen 
ned, forringes købekraften, og dermed rammes 
virksomhederne og samfundet som helhed af 
forøget ledighed. 

Topforhandlere som Thorkild Jensen får frihjul 
til at indgå en billig overenskomst, hvis de ikke 
pustes i nakken ude fra arbejdspladserne. 

Hvad, der er brug for, er en arbejderklasse i 
offensiv. En, der ikke passivt accepterer, at løn- og 
arbejdsforhold udhules. Der ikke accepterer, at 
topforhandlerne indgår meningsløse forlig med 
arbejdsgiverne. 

Der er brug for at vende udviklingen. Derfor skal 
der mobiliseres for et Nej til det rådne 
overenskomstresultat. Kun gennem en storkonflikt 
kan vi få et forbedret resultat. 

Sejren i Thunøgade 


Efter godt syv ugers blokade mod et byggeri i Thunøgade, indgik BAT 
i Århus og bygherren Danny Kromanne fra byggefirmaet Petra Develop 
ApS tirsdag d. 9. marts en aftale om, at det polske firma Zaklad 
Uslug Stolarstwo Ciesielstwo Budowlane v/ Premyslaw Sznura er 
stoppet på byggepladsen, og at det resterende arbejde bliver udført 
med LO-overenskomstdækkede entreprenører. 

Formanden for BAT-Århus, Claus Salomon Ørskou, siger til 3Fs 
Nyhedsbrev, at konflikten på ny har understreget, at de faglige 
arbejdsmetoder virker, når vi i fagbevægelsen står sammen. 

»Det er en sejr ikke blot for fagforeningerne i Århus, men for alle, der 
har deltaget i blokaden de sidste mange uger; folk, der har stået 
blokadevagt fra tidlig morgen til sen aften, naboerne til byggepladsen 
og ikke mindst de faglige organisationer, der er mødt op langvejs fra 
for at deltage i blokaden”, siger Claus Salomon Ørskou. 

Der har dagligt været mellem 20 og 30 blokadevagter foran pladsen. 
Ved de større demonstrationer foran pladsen eller Danny Kromannes 
private bolig er mellem 60 og 80 mødt op. 

Baggrunden for blokaden er, at en gruppe polske håndværkere på 
pladsen arbejdede for en timeløn på ned til 50 kroner. Sejren i Århus 
er særdeles vigtig i kampen mod den løn-dumping, som de seneste 
år er sket på byggepladserne på grund af brugen af østeuropæiske 
håndværkere. 

Kampen mod løn-dumping er således også en at de få positive ting, 
der er med i de nye overenskomster for byggeriet. 


975.000 til malerne 


Malerfirmaet Brdr. Jakobsen A/ S er blevet tvunget til at indbetale 
975.000 kroner til Malernes Fagforening efter en fysisk blokade. 
Beløbet vedrører manglende, overenskomstmæssig betaling af 
feriepenge, søn- og helligdagsbetaling samt pensionsindbetaling. 


Ledelsen stjæler 
frokostpausen 


Modsat har de knap 100 arbejdere på Danapak Flexibles i Slagelse 
efter en uges strejke tabt retten til 36 minutters betalt pause, og 
kranførerne ved BMS har måttet acceptere et lønfald. 

Ledelsens krav var en lønnedgang på otte procent, svarende til 45.000 
kroner om året i gennemsnit. 

»Vi kan fortsat ikke acceptere så stor en lønnedgang, men er villige 
at gå lidt ned i løn. Når vi har firet på vores krav, må ledelsen også 
gøre det", siger kranførernes tillidsrepræsentant, Ivan Åstrup 
Christensen, til P4 Østjylland. 


Elever mod lærerfyringer 


Marts har også vist de første protester på det kommunale område, 
som i øjeblikket møder trusler om massive besparelser. | starten af 
marts nedlagde eleverne på Bredagerskolen i Vejle undervisningen i 
protest mod, at der skal fyres 60 lærere. Lærerfyringerne er en del af 
det sparekatalog, kommunen har fremlagt. Der er omkring 1200 
lærere i Vejle, og mindst 12 ud af de i alt 19 skoler er tvunget ud i 
afskedigelser. 


Få vilde strejker 


Der bliver længere og længere mellem de overenskomststridige 
strejker på de danske arbejdspladser. 2008 slog bundrekord med 
kun 282 arbejdsnedlæggelser på de omkring 28.000 virksomheder, 
der er medlem af Dansk Arbejdsgiverforening (DA). 2009 tegner til at 
nå et endnu lavere niveau. I 1990'erne var der i gennemsnit 1050 
arbejdsnedlæggelser om året. Det viser nye tal fra 
Arbejdsgiverforeningen, som dækker halvdelen af det private 
arbejdsmarked. De 282 strejker svarer til et fald på 41%. I 2010 har 
kampgejsten indtil videre heller ikke været voldsom stor. Alligevel 
har arbejderklassen her i marts været ude i flere strejker. 

I Nakskov var en stor del af byens arbejdere arbejdsløse 
i begyndelsen af 1931, og mange havde opbrugt deres 
understøttelse, hvilket betød, at byens hjælpekasse var 
ved at være tom. 


I slutningen af 1930 dannedes ,,De Arbejdsløses 
Organisation" (DAO-Nakskov) af et større antal arbejdsløse, 
og de forhandlede med byrådet, men selv om borgmesteren 
lovede at stille sig så velvilligt som muligt til øgede 
bevillinger, så skete der ikke det store. 

1. februar 1931 talte DKPeren Thøger Thøgersen i 
Nakskov. Mødet vedtog en resolution om, at man ikke 
længere kunne nøjes med,,besindige" henvendelser til den 
socialdemokratiske borgmester. Og dagen efter tog de 
arbejdsløse sagen iegne hænder 

En demonstration på et par hundrede deltagere voksede 
til omkring 1.000 på sin vej til rådhuset. Det pressede byråd 
vedtog at bevillige 20.000 kroner til hjælpekassen. 

Efter pres fra borgerlige aviser og Socialdemokratiet 
centralt blev bevillingen trukket tilbage, og lederne af 
demonstrationen og DAO blev idømt fra 4 måneder og 
helt op til2%2 års fængsel. Den aktive bevægelse betød dog, 
at byrådet i løbet af foråret både smed flere penge i 
hjælpekassen og i beskæftigelsesprojekter. 

For DKP betød det et gennembrud — ikke mindst i 
Nakskov, hvor den nyoprettede partiafdeling med næsten 
200 medlemmer blev landets tredjestørste — men også via 
Nakskov-komiteer, der arbejdede for at få de fængslede 
løsladt. 


Militær mod demonstranter 


Men Nakskov-begivenhederne stoppede ikke i februar. Den 
30. april forbød politimesteren DKPs 1. maj demonstration, 
og da demonstrationen alligevel blev gennemført, blev den 
overfaldet af politiet. Kampen fortsatte også 2. maj, hvor 
militæret blev sat ind. 

På samme tid var DKP dybt involveret i at få opbygget 
aktionsudvalg for de arbejdsløse landet over. Og på en 
konference 10. februar vedtoges to resolutioner: En med 
kravtilforbedring af de arbejdsløses umiddelbare forhold. 
Ogen om Stilling til overenskomsterne", med krav om 7 
timers arbejdsdag og forbud mod overarbejde. 

Samtidig besluttedes 25. februar som demonstrationsdag. 
Demonstrationen blev koordineret på landsplan og blev 
en succes med deltagelse af 30.000 i København, 10.000 i 
Århus, 3.000 i Esbjerg og 2.000 i henholdsvis Odense og 
Aalborg. Succesen var faktisk så klar, at man i de næste år 
fastholdt datoen som arbejdsløshedsdemonstrationsdag. 





Arbejdsløshedsprotesterne 
i Nakskov i 1931 var så 
store og omfattende at 
militæret blev sat ind. 


I foråret 1933 blev starten på Steinckes socialreform 
gennemført. I eftertiden har den fået et stort ry, og på sigt 
varslede den vel også en ny tilgang til det sociale område, 
men der var ikke nogen positiv her og nu effekt for 
arbejderklassen. 

»Kanslergadeforliget", som S-R regeringen indgik med 
Venstre, drejede sig primært om såkaldte krisedæmpende 
foranstaltninger. Konkret var det en bedring af bøndernes 
forhold — hvilket medførte prisstigninger og reallønsfald for 
arbejderne — det var en forlængelse af overenskomsterne 
uændret— som Socialdemokratiet forsøgte at sælge som en 
hjælp til arbejderne, da DA havde krævet 20% lønnedgang. 
Og endelig lovede Venstre, at de ikke ville modsætte sig 
regeringens socialreform. 


Årbejdslejre 


For de arbejdsløse lå forbedringerne i, at der blev 
gennemført en ekstraordinær vinterhjælp, men først i 
vinteren 1933/34 og på sigt endte færre arbejdsløse på 
fattighjælp (stadig med tab af stemmeretten). Men her og 
nu førte ændringer i udbetalingerne og prisstigningerne til 
dårligere forhold. Og især ,,;ungarbejdsløshedsloven" var en 
grim affære, der reelt indførte tvangsarbejdslejre for unge 
arbejdsløse. 

Socialreformen betød altså ikke det store for de 
arbejdsløse, men alligevel førte den en del forvirring med 
sig. Og det, sammen med at mange unge (der udgjorde 
kernen i arbejdet) blev sendt i arbejdslejre, betød et 
mærkbart dyk i arbejdsløshedsbevægelsen. 

Aktiviteten blandt de arbejdsløse var dog ikke ophørt. I 
efteråret 1933 blev der igen nedsat udvalg, og protester, 
møder, demonstrationer og aktioner fortsatte i vinteren 
1933/34. 

I løbet af 1934 sker der et par nye ting. For det første bliver 
forholdene atter forværret, dels ophørte krisehjælpen og 
mange faldt for understøttelsesreglerne, dels begyndte 
kommunerne at bruge sociallovens bestemmelser om, at 
de arbejdsløse var forpligtet til at tage det arbejde, som 
socialkontorerne anviste. 

Arbejde kan lyde som en god ting, men sagen var, at der 
ikke var bestemmelser om, at det skulle være efter tariffen. 
Så mange blev tunget til at arbejde for det samme som den 
elendige understøttelse, de hidtil havde modtaget. Ikke 
mindst de, der blev sendt i arbejdslejre eller anvist arbejde 
hos bønderne, der gladelig underbetalte. 

Det andet er, at der er flere tilfælde af aktivsammenhæng 
mellem arbejdende og arbejdsløse. For DKP havde det hele 
tiden været en del af målsætningen. På den ene side at de 


Årbejdsløshedsbevægelsen 
Oerne 


arbejdsløse selv styrede, men på den anden side at kampen 
mod arbejdsløsheden ikke havde de store perspektiver, 
med mindre det skete i forbindelse med de arbejdende. 


Fælles kamp 


Det var ikke sket i nævneværdig grad, men i 1934 blev 
de arbejdsløse inddraget i flere strejker, først og frem- 
meste søfolkenes strejke. Ligeledes var den såkaldte 
Oktoberbevægelse udtryk for den fælles kamp mellem 
arbejdende og arbejdsløse. 

På en konference i Fredericia i juli 1934 deltog 
repræsentanter for 28 arbejdsmandsfagforeninger, og man 
vedtog en resolution med de arbejdsløses krav, samtidig 
indkaldte man en landskonference, der skulle forholde sig 
til arbejdsløshedsspørgsmålet og spørgsmålet om 
fagforeningernes frihed. 

Konferencen, der fandt sted 14.-15. oktober, havde 
deltagelse af 160 repræsentanter for 97 fagforeninger. 
Konferencen, der repræsenterede den faglige opposition, 
herunder mange socialdemokrater, blev både et 
højdepunkt i aktiviteterne omkring 1930ernes 
arbejdsløshed, men også et vendepunkt væk fra det 
selvstændige arbejdsløshedsarbejde. 

DKP kastede mange kræfter ind i Oktoberbevægelsen 
og blevledende, og den blev således omdrejningspunktet 
for arbejdet ind i 1935. 

Det var på den tid Komintern holdt sin 7. verdenskongres, 
hvor den katastrofale ultra-venstre linje blev afløst af den 
lige så katastrofale folkefrontsstrategi. Ultra-venstre linjen, 
hvor Socialdemokratiet blev betegnet som socialfascistisk, 
var ikke ligefrem befordrende for at inddrage 
socialdemokratiske arbejdere i større tal 

Folkefrontsstrategien var en samarbejdslinje, der betød, 
at hensynet til klassekampen blev underlagt ønsket om 
samarbejde med socialdemokraterne. I 
arbejdsløshedsarbejdet betød det, at vægten blev flyttet 
fra det selvstændige arbejde, styret af de arbejdsløse selv, 
og lagt over i fagforeningsstyrede udvalg for at tækkes 
socialdemokraterne. 

Nogle af de centrale elementer i arbejdsløshedsarbejdet 
må være, at de arbejdsløse selv skal være drivende, men 
også at arbejdet må rettes ind mod en enhed med de 
arbejdende, hvis det skal have nogen effekt. Og frem for 
alt er det nødvendigt at modvirke den sekterisme, der var 
meget fremherskende i 1930ernes danske klassekamp. 

I DKPs tidlige indsats i arbejdsløshedsarbejdet lød en af 
resolutionerne: ,,Frem til kamp mod arbejdsløsheden. 
Frem til kamp mod rationaliseringer. Frem til kamp mod 
kapitalismen og dens socialfascistiske forsvarere.” 

Senere, da Aksel Larsen kom i spidsen, blev der ganske 
vist modereret noget, men i Komintern blev Larsen faktisk 
kritiseret for, at han lod socialdemokrater kommei ledelsen 
af arbejdsløshedsarbejdet i Danmark. 

Det kan på den måde være svært at sige noget til, at 
Socialdemokratiet og mange socialdemokrater var noget 
forbeholdne over for DKPs tilnærmelser, med forslag om 
enhedsfronter fra 1935 og frem. 

Men det vil omvendt være forkert at se bort fra 
Socialdemokratiets sekterisme i samme periode. For svaret 
var ikke så meget at,,vi stoler ikke på jer", men snarere: 
»Hvis DKP ville samarbejde, så kunne de jo bare melde sig 
ind i Socialdemokratiet." 

NA SEE TES ONE 


Førte Lenin til Stalin? 


Hvis man i dag siger, at man er revolutionær 
socialist, forventes det ofte, at man vil forsvare 
Stalin og Sovjetunionen. Det er en udbredt 
opfattelse, at Stalins totalitære diktatur var 
et udtryk for socialisme, som den uundgåeligt 
vil udvikle sig til før eller siden. Marx førte til 
Lenin, som førte til Stalin, og det er blot 
socialismens ,,naturlige" udvikling. 


Var Stalins Rusland socialistisk? 


Oktoberrevolution i 1917 var en kulmination 
på en udvikling, hvor arbejderklassen med 
Lenin og bolsjevikpartiet som spydspids havde 
taget magten i samfundet, først fra zaren og 
kort efter fra kapitalisterne. 

De havde opbygget en socialistisk stat, der 
byggede på arbejderrådenes (kaldet sovjetterne) 
udvidede og avancerede demokrati, der strakte 
sig helt fra den enkelte arbejdsplads, hær- og 
politienhed, til storsovjetterne. 

Rusland gik fra at være et af de mest nationalistiske, 
antisemitiske og mandschauvinistiske samfund til at have 
verdens mest progressive politik for ligestilling på alle 
områderne. Så for en stund var man godt på vej mod et 
samfund, der byggede på socialismens grundpiller: 
demokrati, internationalisme og arbejderkontrol. 

I Stalins regime, derimod, var homoseksualitet forbudt, 
der var hetz mod ikke-russiske nationaliteter, og 
nationalisme spillede en afgørende ideologisk rolle. Det var 
bureaukratiet og ikke arbejderne, der havde den politiske 
og økonomiske magt. Der var intet demokrati - ikke engang 
det mangelfulde borgerlige ,,demokrati", som fandtes og 
stadig findes i Vesten. Så nej, Stalin og Sovjetstaten var ikke 
socialistisk, langt fra. 


Mellemregningerne 


Efter revolutionen i Rusland var landet smadret. Ikke pga. 





ik 


revolutionen, som kun kostede meget begrænsede 
menneskelige ogmaterielle tab, men især pga. 1. Verdenskrig 
og zarens hærgen af landet. Dertil kom, at kapitalisterne i 
Rusland og resten af verden selvsagt ikke var begejstrede 
for socialismens sejr og derfor satte store kræfter ind på at 
knuse revolutionen gennem en ødelæggende borgerkrig. 

Det lykkes  Ssocialisterne at fordrive de 
kontrarevolutionæres såkaldte hvide hær, men man stod 
tilbage med enorme tabstal og en industri i ruiner. Dette 
betød bl.a., at den i forvejen lille arbejderklasse blev mere 
end halveret. Landet havde nu hverken produktionsmidlerne 
eller en sammentømret arbejderklasse til at skabe et 
acceptabelt livsgrundlag. 

For at socialisme skulle kunne overleve, var der derfor 
behov for, at revolutionen blev spredt til andre, mere 
udviklede lande. Da det især pga. den tyske revolutions 
nederlag ikke lykkedes, stod russerne tilbage med et 
socialistisk statsapparat, men uden en arbejderklasse, der 


Fremmedgørelse 


Har du nogensinde tænkt over, hvorfor 
duikke har noget at gøre med naboen, når 
man nu har boet i samme opgang i 5 år? 
Kender du følelsen af at sidde fredag aften, 
med et glas rødvin, og tænke tilbage på 
sidste weekend, mens tiden imellem bare 
flyder sammen til en grå hverdag? 


Eller kender du det at sidde foran fjernsynet og se 
nyhederne, og tænke: Det her er sku for meget, men 
samtidig vide, at du ikke kan gøre en skid ved det, så i 
stedet for at sidde og blive sur vælger du at slå over på 
»Vild med dans" eller,,Paradise hotel"? Hvis du kan svare 
ja til bare nogle af disse scenarier, så har du oplevet 
fremmedgørelsen på din egen krop. 

Mange vil nokmene, at eksemplerne handler om det 
enkelte individs manglende evner eller bare er et udtryk 
for en lidt deprimeret bevidsthed. Men marxismen kan 
forklare, hvorfor vi alle sammen kan genkende 
eksemplerne. De er nemlig udtryk for en systematisk 
fremmedgørelse, fordi vi ikke har kontrol over vores eget 
arbejde i det kapitalistiske system. 


Det fremmedgjorte arbejde 
Marx opfattede arbejdet som menneskets livsaktivitet, 


en aktivitet, som har været helt grundlæggende for arten 
Homo sapiens, siden den opstod. 

Mennesket lever af naturen, mennesket forandrer naturen 
omkring sig, og derved forandrer mennesket sit eget 
livsgrundlag og forandrer derved sig selv. Det er igennem 
bevidst arbejde med naturen. at mennesket har udviklet sig 
fra at leve i jordhuler, hvor man sloges mod vilde dyr, til at 
leve i storbyer og kunne rejse til månen. 


Men det er også i arbejdet, vi skal finde kernen til 
fremmedgørelsen. 


Arbejdet har historisk set været det, som har kunnet åbne 
nye døre for mennesket. Arbejdet med det omgivende 
samfund og den omgivende natur har været en kreativ 
proces, som har skabt det samfund, vi har i dag. 

Men under kapitalismen er det kreative, frigørende og 
livgivende ved arbejdet fjernet for hovedparten af jordens 
befolkning. Befolkningen er tvunget til at sælge sin 
arbejdskraft til den lille minoritet (kapitalistklassen), som 
ejer produktionsmidlerne: kontorer, fabrikker og jord. 

Deprodukter, arbejderne producerer, tilhører ikke længere 
dem selv, men kapitalisterne. På den måde bliver arbejderne 
fremmed overfor produktet af deres arbejde, men ikke nok 
med det, arbejderen har også mistet kontrollen med selve 
arbejdsprocessen, da det er kapitalisten, som leder og 
fordeler arbejdet. 


kunne holde sammen på det. 

Til at udfylde tomrummet så bolsjevikpartiet sig 
nødsaget til i stadigt højere grad at gøre brug af et 
lag af bureaukrater, der i vidt omfang kom fra 
zarens gamle statsapparat. Dette reaktionære 
bureaukrati opnåede derved en stadigt mere 
privilegeret position og tog alle væsentlige politiske 
og økonomiske beslutninger. 

Samtidig bekæmpede bureaukraterne med Stalin 
ispidsen alt, der kunne rokke ved deres position. 
Bureaukratiet var nu etableret som den herskende 
klasse i Rusland — det kontrollerede statsapparatet 
såvel som produktionsmidlerne og gik dermed fra 
at være arbejderklassens redskab til at være dens 
nye udbytter. 


Stalinismen var og er dog ikke en uundgåelig 
skæbne for enhver socialistisk revolution. Det er 
et spørgsmål om, hvorvidt arbejderklassen har 
styrken til at modstå kontrarevolution og 
imperialistiskintervention. 

Det afhænger i første omgang af klassens størrelse og 
organisering samt af det produktionsapparat, den overtager. 
I sidste ende er det afgørende, om det lykkes at sprede 
revolutionen internationalt, da magthaverne i den 
omgivende kapitalistiske verden vil gøre alt for at knuse den. 
Derfor er det vigtigt, at socialister i alle lande organiserer sig 
og opbygger den størst mulige modstand mod det 
kapitalistiske system. 


Processen, der førte fra den socialistiske revolution og 
arbejderstaten til Stalins statskapitalistiske og bureaukratisk 
styrede Rusland, var kompleks, og kan kun meget overfladisk 
beskrives i denne korte artikel. En kort og lettilgængelig 
beskrivelse, der medtager langt flere aspekter af spørgsmålet, 
kan læses i pjecen Den russiske revolutions nederlag af 
Chris Harman. Den kan købes på forlaget Modstand.org 
for kun 15 kr. 





PELLE DREWS & DENNIS STRØM PETERSEN 


På den måde eren stor del af den tid, hvor arbejderen 
kunne bruge sin kreativitet og forandre sin omverden og 
dermed forandre sig selv, blevet frarøvet ham. Det, 
arbejderen får igen for sin spildte kreativitet, er en løn 
som, arbejderen kan realisere til overlevelse. 

Arbejderen køber for denne løn andre arbejderes 
frarøvede tid. Derved bliver den kreativitet, som bliver 
stjålet i arbejdsprocessen, smeltet om til fremmedgjorte 
forhold, dels mellem arbejdernes forhold til omgivelserne, 
men også arbejderne imellem. Der vænner sig til at, alt 
kan købes og sælges. 


Den ensomhed og opgivenhed, som mange kan 
genkende, kan spores tilbage tilden manglende kontrol 
over vores eget arbejde og dermed vores eget liv. Det er 
fremmedgørelsen, som betyder, at vi får et unaturligt 
forhold til os selv, til andre og til naturen. Hvis vi skal 
ændre på dette, skal vi fratage kapitalisterne kontrollen 
med vores arbejde. 





JESPER JUUL MIKKELSEN 

UD RS LENS 


MØDER OG DEBAT 


Dansk sundhedsvæsen - for patienten eller pengene? 

- offentligt møde med professor Kurt Jacobsen 

27.marts kl. 14.00-16.00 

Byggefagenes Hus (malerne) Lygten 10, København NV 

RE:ASYL - think do create arrange reboot asylum 

- konference om at ændre dansk asylpolitik 10. april 2010 kl. 
10.00-18.00 + fest. 

Københavns Universitet, Øster Farimagsgade 5 1353 København 
K, 

Se mere på reasyl.dk 


Debatdag i Kritisk Pædagogisk Netværk 

17. april 2010 kl. 9.30-17.00 

LFS's lokaler, Rosenvængets Allé 16 2100 København Ø 

Se mere på facebookgruppen Kritisk Pædagogisk Netværk under 
begivenheder 


DEMO OG ANDRE AKTIVITETER 


USA ud af Latinamerika - demonstration foran Den 
amerikanske Ambassade 

- Fordøm kuppet i Honduras! Bryd blokaden mod Cuba! Forsvar 
revolutionen i Venezuela! 

13. april 2010 kl. 17 

Se mere på facebookbegivenheden USA ud af Latinamerika 


Ingen fucking grænser 

-= releasefest for ny, politisk compilation 

16. april kl. 21.00 i Ungeren, Dortheavej 61 2400 København NV 
Entré 40 kr. 

Se mere på dortheavej.dk 


Rap ,nf Skralde vol. x 

- politisk hiphop 

17. april kl. 21.00 i Ungeren, Dortheavej 61 2400 København NV 
Se mere på dortheavej.dk 


Klimanetværk Østjylland 

Fællesmøder hver anden torsdag i ulige uger kl. 19.00 i Det 
Grønne Kontorhus, Dannebrogsgade 8a, 8000 Arhus C. Følg med 
på klimaoj.dk. 


SEE OLE TDUAVA 


Møderne foregår torsdage kl. 19 i Støberiet/Blågården, 
Blågårds Plads, Nørrebro 


Torsdag d. 25. marts: Retsstaten i klassesamfundet 

Torsdag d. 8. april: Gældskrise og kampene om Europa. 

Torsdag d. 15. april: Reform eller revolution? 

Torsdag d. 22. april: Arbejderkampe gennem historien 

Torsdag d. 29. april: Kvindekamp gennem hundrede år- hvor står 
kønsdebatten. 


Email: isu&socialister.dk 


DT Ta 


Alle møder foregår i Studenternes Hus, mødelokale 2.3, 
Nordre Ringgade 3, 8000 Arhus C 


Tirsdag den 6. april - Oprør i Grækenland og Portugal. 
Tirsdag den 20. april - Neoliberalisme i uddannelsessystemet 
Tirsdag den 4. maj - Klimakamp lokalt, nationalt og globalt 


Møderne foregår i Ungdomshuset, Nørregade 60 Odense. 


Tirsdag den 30. marts kl. 19.00: 

Hvordan skal vi fortsætte kampen for klimaet? 
Tirsdag den 13. april, kl. 19.00 

Hvornår får vi en ny regering og en ny politik? 


Mere info: Kontakt Alexander på 
telefon 20686026 


ISU-AALBORG 


Kontakt Niels på telefon 5121 7261 for yderligere information om 
sted. 


ISU-SILKEBORG 


Møder afholdes hver anden tirsdag i ulige uger, kl. 19.30 på 
Silkeborgs Medborgerhus 
Mere info: Kontakt Poul Erik, 26 29 13 41 


Modstand.org 





MEG l ere magten 





GRATIS OMVISNING PÅ ARBEJDERMUSEET 


Gratis omvisning på Arbejdermuseet 17. april kl. 13.45. — 14.45 med Jakob Krogh, omviser på Arbejdermuseet og redak- 


tør af Socialistisk Arbejderavis. 


Arbejdermuseet Rømersgade 22 1362 København K. Tilmelding til isu&socialister.dk 





eEEEEwwzw[ÆzEBGBcEEz&&Éz—ÆEEEEENEwEwwEEEwwz&GÆzG&Gwwz&ÆzG«GEEwww&z&G Sw wzwzxxzx&x&x&&&x&x&x&&x&&x&&x€x€x&x&xx&&xQ—&&&z«S— eee ES 


Meld dig ind i ISU 





Meld dig ind i Internationale Socialisters Ungdom, udfyld blanketten og send den eller 


se mere på www.socialister.dk 
























































Jeg vil vide mere om Navn: 
Internationale Socialisters 
Ungdom 
Adresse: 
Postnr./By: 
Jeg vil melde Mig ind i 
Internationale Socialisters 
Ungdom Tif.nr: 








Sendes til: ISU, H C Ørsteds Vej Posthus, HC Ørsteds Vej 54, 1879 Frederiksbjerg C, tåif: 35 35 76 

CONSUME er et magasin om køn, forbrug 
og identitet, som med egne ord vil: 
»diskutere køn, identitet og kultur ud fra 
en undrende og kritisk vinkling, der stiller 
spørgsmålstegn ved det selvfølgelige. På 
den måde håber vi, at kunne åbne op for 
nye, alternative og mere rummelige 
identifikationsmuligheder.” 


Dette lyder umiddelbart som et ny- 
tænkende og tiltrængt løft af kønsdebatten, 
som pt. lider under ofte at blive putteti den 
snævre kategori: flere kvinder i bestyrelser, i 
direktørstillinger og i politik = ligestilling. 
Altså, hvis bare der var flere Helle 
Thorning'er og Lykke Friis'er, ville kvinders 
lige vilkår være vel forvaret og ligestillings- 
spørgsmålet en saga blot. Derfor er intentio- 
nen om at udfordre kønsstereotyper i 
forhold til langt mere fundamentale aspekter 
som identitet og kultur i høj grad aktuel og 
etskridti den rigtige kønsdebat-retning. 


Damebladstest og hijabmode 


Desværre må man sige, at redaktionen ikke 
engang tilnærmelsesvis magter at løfte den 
opgave, de har stillet sig selv. På trods af få 
læseværdige artikler om blandt andet 
udviklingen inden for kønsforskningen siden 
1970'erne, er bladet i hele sit udtryk en kopi 
af de magasiner, det prøver at gøre op med. 
Der findes tøjtips — det er blot genbrug, 
billeder af halvnøgne kvinder samt et grelt 


VARM LUFT OG 
KATEGORIFORVIRRING | 


eksempel på en typisk damebladstest, som 
afslører om du eren rigtig mand, kvinde eller 
queer. 

Hvis man ønsker at udfordre selvfølge- 
ligheden ,;mand" og ,kvinde", og ikke blot 
ændre de egenskaber vi knytter dertil, er det 
vel umuligt at være ,en rigtig mand" eller ,en 
rigtig kvinde"? (I følge testen er en rigtig mand 
i øvrigt en, som læser M!, ser Tour de France 
og ikke vasker op. En rigtig kvinde, en som 
drikker café latte, dyrker pilates og gerne vil 
have en mand som Mr. Big. Ognå ja, du er 
queer, hvis du er opmærksom på, hvornår 
du selv reproducerer kønsroller.) Det er 
muligt— og man kan håbe — attesten er ironisk 
ment, men det efterlader den i bedste fald 
overflødig. 

En artikel med overskriften Jeg sætter min 
hijab, som jeg vil!, vækker umiddelbar 
interesse. Indholdet viser sig dog at være 7 
kvinder, der er blevet stillet de knap så 
kvindekategoriudfordrende spørgsmål: 
»Hvor mange tørklæder har du?" og,,Hvor- 
dan vil du beskrive tørklædemoden?" 

Den noget nedslående konklusion må 
desværre være, at CONSUME lover mere, 
end de kan holde. Hensigten er af de bedre, 
men indholdet er for det meste en skuffelse. 


Du kan få de næste to numre af CONSUME 
ved at maile navn og adresse til redaktionen 
på: redaktioneneconsume-mag.dk. 





ANNE ANDERSEN LANGE 


FEMINISMENS RØDE TRÅD 


Feminismens budskaber skal 
ifølge det feministiske band Den 
Røde Tråd formidles med humor 
og ironi. 

»Fx har vi skrevet sangen: ,,Længe 
leve biologi". Man hari hundrede år 
diskuteret biologi-isme versus 
konstruktivisme, og til sidst har jeg 
haft det sådan med nogle 
mennesker, at så kunne jeg bare 
synge ,,Længe leve biologi", og så 
kunne de godt være lidt med, fordi 
det bliver sat på spidsen med ironi 
og humor", forklarer et af band 
medlemmerne, Lotte Siede 
Mortensen, om hvordan hun bruger 
teksterne til at argumentere imod 
biologiens  determinerende 
betydning. Hun fortsætter:,,Jeg tror, 
vi giver et godt pust i de 
sammenhænge, hvor vi optræder, 
selvom detmest er, hvor folk er enige 
med os”, 


En af de andre sange handler om 
drengen Chris. Den Røde tråd 
synger,,Han dansede rundt, og han 
lo, iført kjole og højhælede sko. Han 
var lykkelig, da han dansede vil jeg 
tro. Men så kom far ind i rummet. 
Og var bestemt ikke stolt." Gitte 
Rasmussen forklarer, at hun har: 
»arbejdet i en vuggestue, hvor der 
dagligt var forældre og pædagoger, 
der kom med mærkelige 
kommentar om, hvordan drengene 
skulle se ud. Fx var der en far, der 
sagde, da han kom og hentede sin 
dreng, der var iført kjole, at, når 
jeg aflever en dreng, vil jeg også 


gerne hente en dreng. Og så skrev 
vi sangen ,,Chris", fordi vi syntes, 
at det var synd for Chris, at han 
ikke selv måtte bestemme, hvilket 
køn han skulle være.” 


»Jeg er hundrede procent sikker 
på, at vi står på Rødstrømpernes 
skuldre. Der ville ingenting være i 
dag, hvis ikke det var fordi der kom 
et kæmpe ryk med Rødstrømpe- 
bevægelsen og 68'er generatio- 
nen", fortæller Lotte om begrun- 
delsen for deres hyldestsang til 
Rødstrømpebevægelsen. Selvom 
hun ikke er enig i alt, rødstrøm- 
perne gjorde. 


Den Røde Tråd har ikke nogen 
sang om ligeløn. Tilde sigerbandet: 
»Vi har mest haft de der privat- 
politiske ting, fx at drenge skal have 
lov at gå i kjole. Men ligeløn er en 
mærkesag, vi skal snart have lavet 
en sang om ligeløn." 


Den Røde Tråd arbejder på at 
udgive en CD, som helt klart vil være 
værd at holde øje med, hvis man er 
til politiske tekster med humor eller 
ironi. Ellers er der mulighed for at 
se dem folde sig ud live, som de 
gjorde til et 8. marts arrangement 
i Bøssehuset. 





JAKOB KROGH 


Boganmeldelse: 


ELITERNES TRIUMF 


Hvis man har en tendens til at 
skælde sit fjernsyn ud på grund af 
dumme journalister og politikere, 
kan det være en god ide at læse 
”Eliternes triumf” af Lars Olsen. 

Den giver nemlig en god for- 
klaring på, hvorfor disse kan have 
entendens til at være verdensfjerne. 
Lars Olsen beskriver, hvordan politik 
i stigende grad har fjernet sig fra 
almindelige menneskers problemer 
og i stedet tager sig af elitens 
dagsordner. Grunden til dette er, 
ifølge Lars Olsen, ikke alene at det 
er den borgerlige fløj, der er ved 
magten, men at politikere fra alle 
partier i stigende grad rekrutteres 
fra akademiske kredse, og i stigende 
grad også er omgivet af akade- 
mikere og andre dele af eliten. 

På Christiansborg i form af 
spindoktorer og deslignende men 
også privat i deres boligområder, 
hvilket blandt andet de høje 
boligpriser har hjulpet med til, da 
de har forhindret lavtlønnede i at 
bosætte sig visse steder. Konse- 
kvensen af denne indelukkethed 
omkring eliten er, at politikere ikke i 
samme grad som tidligere deler 
hverdagserfaringer med almindelige 
mennesker, og at den førte politik 
former sig derefter. 

Et par eksempler på dette er 
kommunalreformen og politi- 
reformen, som er udtryk for en 
centralisering af den offentlige 
administration. Denne centra- 
lisering ser fin ud på papiret (i 
akademikerens verden), men 


opleves af almindelige mennesker 
som velfærdsforringelser; især i 
udkantsområder da disse rammes 
hårdest, når der centraliseres. 

Lars Olsen inddeler samfundets 
elite i tre grupper: en økonomisk 
elite, som er toppen af erhvervslivet, 
en bureaukratisk elite, som består 
aftoppen af den offentlige admini- 
stration, primært advokater, 
embedsmænd og jurister og til sidst 
en kulturel elite, som består af 
meningsdannere som avisredak- 
tører, forfattere, folk fra Cepos osv. 

Som man kan se, udgør de tilsam- 
men en magtfaktor i både folks 
arbejdsliv og fritid. At menings- 
dannere, som f.eks. mediefolk, er en 
del af eliten, ser han som et problem, 
da de har stor indflydelse på, hvad 
den offentlige debat handler om, og 
hvordan det bliver debatteret. 
Følgende citat fra bogen beskriver 
det kort: ,,Når der diskuteres ulig- 
hed, handler det om små 
marginalgrupper — hjemløse, 
marginaliserede indvandrere eller 
økonomisk fattige, som udgør få 
procent af befolkningen. 

Men det er netop små marginal- 
grupper, ikke brede sam- 
fundsklasser.”" Generelt stiller bogen 
overbevisende skarpt på en lang 
række problemer, som tilsammen 
skaber et alarmerende billede af 
Danmark, hvor skellet mellem top 
og bund bliver større, men når det 
kommer til hvad man kan gøre ved 
disse problemer, er buddene 
desværre ret vage. Bogen ender ret 

selvmodsigende med, at folk bare 
må håbe på at politikere og medier 
ser lyset og af egen kraft ændrer sig 
til det bedre. Dette virker ulogisk, 
da en stor del af bogens pointe er, at 
eliten bliver mere elitær og 
indelukket af at være overladt til sig 
selv. 

Hvis man skulle følge bogens 
generelle logik, ville svaret nok 
nærmere være, at arbejdere enten 
skulle få eliten til at omgås alminde- 
lige mennesker til dagligt og dele 
deres erfaringer, eller at arbejderne 
igen skulle blive det bærende ele- 
ment i venstrefløjspartiernes 
medlemmer og dermed også blive 
repræsenteret i politik. 

Der er endnu problem i bogen. 
Lars Olesen argumenterer også for, 
at Dansk Folkepartis succes kan 
tilskrives, at eliten er blind for de 
reelle integrationsproblemer, som 
den brede befolkning oplever. Dette 
virker usandsynligt, eftersom Dansk 
Folkeparti får flere stemmer i 
kommuner med få indvandrere end 
i kommuner med mange indvan- 
drere. Derfor ville det styrke Lars 
Olesen glimrende argumentation, 
hvis han også tilskrev den hårde tone 
iindvandrerdebatten elitens mang- 
lede føling med befolkningen. 

Dermed ville han også kunne 
forklare Villy Søvndals udfald mod 
det kønsopdelte møde på Holberg- 
skolen. 

HUNDREDTUSINDER GÅR PÅ 
GADEN FOR DEMOKRATI 





Hundredtusinder af thailandske, demokrati- 
tilhængere, de såkaldte ,,Rødskjorter", gik på 


gaden i Bangkok og andre byer i løbet af F 2 


weekenden. Det var et signal for at vise 
bevægelsens styrke og for at modbevise den 
royalistiske regering og mediernes løgne om, 
at rødskjorterne ikke repræsenterede 
flertallet. 


Bevægelsens erklærede mål er at tvinge AbhisitVejjajivas 
regering, der er indsat af militæret, til at opløse 
parlamentet og udskrive nyvalg. 

Det er dog svært at se, hvordan Rødskjorternes ledelse 
skal lave dette tegn på en massiv, folkelig vrede om til en 
kraft, der kan konfrontere og overvinde den hær, som i 
2006 iscenesatte et statskup. Det skyldes, at Rødskjorternes 
ledere endnu ikke er parate til at indlede et fuldt ud 
ideologisk angreb på militæret og monarkiet. 

Etnyvalg vil ikke løse dette problem. Men det massive 
fremmøde af Rødskjorter fra Bangkok og provinsen er et 
vigtigt skridt fremad. Det store flertal af Rødskjorter er 
fattige folk fra byerne, såvel som fra landet, og 
Rødskjorternes ledere taler langt om længe åbent om 
klassekamp mellem folket og eliten. 

Men de ernødt til at gå endnu længere og agitere blandt 
arbejdere fra byerne og blandt hærens nederste rækker 
for at opbygge et momentum, der kan føre til revolutionær 
forandring. Ethvert kompromis vil bevare de royalistiske 
eliters magt, som konstant forstyrrer demokratiet. 

Den politiske krise og uro, som vi har set i Thailand 
siden militærkuppet mod Taksins demokratisk valgte 
regering den 19. september 2006, repræsenterer en 
voldsom klassekamp mellem de rige konservative, og de 
fattige fra byerne og landet. Det er ikke en ren klassekamp, 
og de, der deltager, har forskellige mål og forskellige 
opfattelser af demokrati. 

THAILAND: massive protester mod regerings og mediernes 
løgne om, at rødskjorterne ikke repræsenterer flertallet. 


På grund af det vakuum på venstrefløjen, som 
kommunistpartiets (Communist Party ofThailand — CPT) 
sammenbrud efterlod, har millionæren og populisten, 
Taksin Shinawatra og hans parti Thai RakThai, været i stand 
til atinspirere millioner af almindelige thaier. 


På trods af at mange kommentatorer forsøger at 
fremstille den nuværende konflikt som en 
uoverenstemmelse mellem forskellige eliter (de 
konservative over for Taksin), og at det blot skulle være 
»den gamle feudale orden" der kæmper mod ,,den 
moderne, kapitalistiske klasse", er det ikke det, som 
konflikten egentlig drejer sig om. 

Det manglende element i de fleste analyser er millioner 
af almindelige menneskers aktive handlinger. Taksin 
opbyggede en alliance med arbejdere og bønder gennem 
sin politik, der tilgodeser de fattige; f.eks. oprettelsen af 


KØBENHAVN EFTER TOPMØDET 


Hvordan fortsætter vi klimakampen efter topmødet? 
Det har været det fælles tema for en række møder i 
København. 

Møderne har været ret velbesøgte: NOAH samlede ca. 
100 mennesker d. 11. februar, Mellemfolkeligt 
Samvirke 45-50 d. 23. februar, netværksmødet i 
KlimaForum09 d. 25. februar ca. det samme, Mens 
Klimabevægelsens konference d. 27. februar samlede 
ca. 70 mennesker. 


En anden positiv ting er, at de fleste af møderne har 
samlet folk på tværs af eksisterende organisationer 
og netværk. Det afspejler, at folk har været nødt til at 
samarbejde op til og under topmødet og lover godt for 
det kommende klimaarbejde. 


NOAH: KLIMALOV 


På NOAH-mødet fremlagde NOAH deres krav om en 
klimalov, der skal forpligte staten til at gennemføre de 
reelle, hjemlige CO2-reduktioner — i følge NOAH 6 
procent om året. 

Selv om de fleste syntes godt om ideen, mente en del 


samtidig, at det var vigtigt også at sige noget mere 
konkret om, hvordan det skulle ske. Det er svært at 
opbygge bevægelse omkring et procentkrav, men langt 
lettere at stille krav om vindmølleparker, kollektiv trafik 
OSV. 


KLIMAFORUM 


KlimaForum09 er opløst efter topmødet. Men 
samarbejdet fortsætter i to andre initiativer. Det første 
skal overlevere erfaringerne fra KlimaForum til 60 
organisationer i Mexico, som laver KlimaForumi0 under 
topmødet i november-december i år. 

Det andet hedder GNBO — Græsrøddernes Netværk 
for Bæredygtig Omstilling (udtales: Genbo). Initiativet 
skal samle og sætte gang i danske initiativer. Indholdet 
er endnu ret uklart, men følg med på klimaforum.org. 


KLIMABEVÆGELSEN 


På Klimabevægelsens konference fremlagde Anders 
Olesen fra Byggefagenes Samvirke et forslag om 
25.000 klimajobs til bygningsrenovering. 

Tannie Nyboe fra CJA pegede på, at klimakampen nu 





landets første almene sundhedsvæsen samt lokale 
udviklingsfonde i landområderne. 

Rødskjorterne kan godt lide Taksin, men de bliver ikke 
blot udnyttet af ham, ligesom de heller ikke bare kæmper 
for hans tilbagevenden. De vil have rigtigt demokrati og 
social retfærdighed. Både Taksin og hans konservative 
modstandere er i moderne termer royalistiske, fordi begge 
sider forsøger at bruge den institution, som monarkiet er, 
til at understøtte den kapitalistiske klasses 
overherredømme. Feudalismen i Thailand blev afskaffet i 
1870'erne. 

Det, der gradvist vendte de konservative mod Taksin, var 
deres frygt for, at de ville tabe deres privilegier som resultat 
af Taksins udbredte moderniseringsprogram, der havde 
massiv folkelig opbakning. Tidligere kunne eliterne gennem 
en kombination af militær magt, royalistisk ideologi og 
korruption se bort fra befolkningens ønsker. 

Hverken Taksin eller de konservative royalister havde i 
sinde, at deres stridighederne skulle blive til en kamp mellem 
klasserne. Men demokrati-bevægelsen er begyndt at stille 
spørgsmålstegn ved hele elitestrukturen, inklusiv 
monarkiet. Det skyldes de konservative royalisters arrogante 
attitude, at krisen trækker ud og sidst men ikke mindst, at 
millioner af Rødskjorter på grædsrodsniveau har stået for 
deres egen organisering og finansiering. 

Denne klassekamp er i færd med at ændre politiske 
indstillinger og sætte alle dele af samfundet på en prøve. 
Men det store spørgsmål, som bevægelsen står overfor, er, 
hvordan man kan overtage statsmagten. 





JI GILES UNGPAKORN 


Ji Giles Ungpakorn er socialist fra Thailand, i øjeblik- 
ket bosiddende i Storbritannien. Hans seneste bog,,Thai- 
lands Crisis and the Fight for Democracy" udgives i april 
2010. 


er blevet langt mere politisk, mens John Holten- 
Andersen sagde, at topmødet i København var enden 
på dogmet om, at man får resultater ved at , sidde 
lårene af magthaverne". 

Trods gode diskussioner på alle møderne mangler de 
konkrete svar på, hvad man kan samles om efter 
topmødet. Hvis ikke klimakampen skal ,gå i stå", 
begynder det at haste. 


BOLIVIA-MØDET I APRIL 


Det mest lovende, internationale initiativ er World People's 
Conference on Climate Change and the Rights of Mother 
Earth i Cochabamba, Bolivia 19. - 22. april i år. 


Der forventes deltagere fra et meget stort antal 
internationale organisationer og netværk. Se mere på 
pwccc.wordpress.com (engelsk) eller cmpcc.org 
(spansk). 

